KAPTEPIA: Πόση ανασφάλεια κρύβει η αυτοπροβολή;\nΔεν είναι δύσκολο να καταλάβεις πως, όσο μεγαλύτερη ανασφάλεια νιώθει κάποιος, τόσο πιο σκληρά προσπαθεί να την κρύψει πίσω από σχεδόν γελοίες απόπειρες αυτοπροβολής. Προβάλλει συνεχώς τον εαυτό του, διαφημίζει τα επιτεύγματά του, μιλάει όπου σταθεί κι όπου βρεθεί για τις σημαντικότατες γνωριμίες του κι άλλα πολλά.\nΤις περισσότερες φορές βέβαια, αποδεικνύεται πως επρόκειτο απλά για φούσκες. Αν ίσχυαν όλα αυτά, γιατί τόσο άγχος να τα φωνάξει; Θα φανούν θέλοντας και μη, με τον καιρό. Μα κι αν δε φανούν, πού είναι το πρόβλημα; Γιατί πρέπει ντε και καλά να τα μάθουν όλοι; Από αυτά θα κριθεί;. Προφανώς ο άνθρωπος που επιλέγει να αυτοπροβάλλεται συνεχώς, είναι τόσο ανασφαλής που θεωρεί πως ναι, θα κριθεί από αυτά, αν μόνο αυτά έχει να επιδείξει.\nΌ,τι είναι αληθινό κι όμορφο δεν έχει ανάγκη προβολής. Θα αναδυθεί, γιατί αυτό είναι προορισμένο να κάνει. Να ξεχωρίσει ανάμεσα στις πανομοιότυπες εικόνες που πλασάρονται σήμερα. Τα μέσα της εποχής βοηθούν όσο ποτέ άλλοτε, ενώ ταυτόχρονα μας παρασύρουν σε ένα παιχνίδι, όπου αξία έχει μόνο η εικόνα και που ο νικητής θα φανεί στα likes.\nΕίναι κατανοητό πως θα προβάλεις τη δουλειά σου, την εταιρία σου, τα προϊόντα σου, αλλά τον εαυτό σου γιατί; Είσαι προϊόν προς πώληση; Αναρωτιέσαι για την τιμή που μπορείς να πιάσεις. Μα ένας άνθρωπος που γνωρίζει την αξία του, δεν έχει ανάγκη να την επιβεβαιώσει μέσω τρίτων. Για την ακρίβεια του είναι παντελώς αδιάφορο. Τη γνωρίζει ο ίδιος κι οι οικείοι του κι αυτό είναι υπεραρκετό.\nΌσο πιο καλά νιώθεις με τον εαυτό σου, τόσο λιγότερο μιλάς για τα επιτεύγματά σου. Όσο πιο υγιής είναι η σχέση σου, τόσο λιγότερη ανάγκη έχεις να την επιδείξεις. Όσο πιο καλά γνωρίζεις κάτι, τόσο πιο απλά μιλάς γι’ αυτό. Αυτός είναι ο κανόνας και δεν μπορώ να βρω καμία εξαίρεση. Λένε πως τα καλύτερα check in δεν έγιναν ποτέ, γιατί ήμασταν πολύ ευτυχισμένοι για να ασχοληθούμε με το κινητό. Στιγμές για την πάρτη μας και μόνο. Για εμάς, το σύντροφό μας, τους φίλους μας. Για τους ανθρώπους που μας αγαπούν και τους αγαπάμε.\nΑπό την άλλη βέβαια δεν είμαστε αγροίκοι. Μέχρι ενός σημείου, η γνώμη των άλλων μας αφορά, μιας κι ο άνθρωπος είναι ον κοινωνικό και φιλάρεσκο. Θέλουμε να δείχνουμε όμορφοι, να φοράμε κομψά ρούχα, να οδηγούμε ακριβά αμάξια -εφόσον έχουμε τη δυνατότητα- και να έχουμε την αποδοχή των άλλων, μέσα κι έξω από στα social media. Τίποτα το μεμπτό σε αυτό, όσο τηρείται το μέτρο. Θα ζητήσουμε και θα πάρουμε θαυμασμό, αλλά σε καμία περίπτωση δεν πρέπει να επιτρέψουμε να κινείται όλη μας η ζωή γύρω από αυτό, χάνοντας απλές, αληθινές στιγμές που θα είναι μόνο δικές μας.\nΜη σκας όμως, όλοι έχουμε υπάρξει κατά καιρούς σε αυτή τη θέση. Συνήθως μετά από έναν άσχημο χωρισμό ή αντιμετωπίζοντας μια πολύ δύσκολη φάση της ζωή μας. Τίποτα δεν είναι κατακριτέο και κανείς δεν μπορεί να κρατά τις ισορροπίες σταθερές για πάντα. Το θέμα είναι να το καταλάβεις έγκαιρα, να το επεξεργαστείς μέσα σου και να το διορθώσεις, πριν αυτό μετατραπεί σε μια ναρκισσιστική διαταραχή, που μόνο καλό δε θα αποφέρει σε σένα και τους γύρω σου.


Σάλος: Η Γιαννακοπούλου κατηγορεί την Πέμη Ζούνη ότι την έκοψε από εκπομπή - iefimerida.gr\nΣάλος: Η Γιαννακοπούλου κατηγορεί την Πέμη Ζούνη ότι την έκοψε από εκπομπή\nΤη διαμαρτυρία της για το κόψιμο από την εκπομπή της Ελεονώρας Μελέτη εξέφρασε η Μπέσσυ Γιαννοπούλου.\nΗ Γιαννοπούλου, ραδιοφωνική παραγωγός και πρώην συνεργάτιδα της Πέμης Ζούνη, με την οποία εκκρεμεί δικαστική διαμάχη, όπως είχε προαναγγελθεί και από το σχετικό Δελτίο Τύπου του Alpha θα ήταν καλεσμένη στη χθεσινή εκπομπή της Ελεονώρας Μελέτη.\nΣύμφωνα με το δελτίο τύπου του Alpha, Η γνωστή θεατρική παραγωγός, που κατηγορείται από την ηθοποιό Πέμη Ζούνη για απάτη και αρπαγή, θα μιλούσε για το χρονικό της σχέσης της με τη δημοφιλή πρωταγωνίστρια, για τη δικαστική τους διαμάχη ενώ θα την ακούγαμε να παραδέχεται πως ακόμα τρέφει συναισθήματα για εκείνη.\nΩστόσο η Μπέσσυ Γιαννοπούλου δεν εμφανίστηκε ποτέ.\nΗ Μπέσσυ δημοσίευσε στον προσωπικό της λογαριασμό στο Facebook, την έντονη ενόχλησή της για το συγκεκριμένο περιστατικό, γράφοντας: «Όταν κάποιος φοβάται κόβει τις εκπομπές. Φιμώνει τους δημοσιογράφους και απαιτεί να ακούγεται μόνο η δική του πλευρά ανερυθρίαστα. Δεν μπορεί κανείς να μιλάει για προσωπικά δεδομένα όταν ο ίδιος έχει δώσει δελτίο τύπου σε όλους τους δημοσιογράφους έναν χρόνο πριν και μιλάει για όλα τα θέματα, άλλα μόνο από την δική του οπτική. Κρίμα , Γιατί όταν με κάλεσαν στην εκπομπή, πίστεψα ότι θα μπορούσαν να προστατέψουν την επιλογή τους. Δεν μπόρεσαν όμως…».\nΗ ραδιοφωνική παραγωγός αφήνει να εννοηθεί πώς υπεύθυνη για το κόψιμο της συνέντευξής της από την εκπομπή είναι η Πέμη Ζούνη.\nΔΙΑΒΑΣΤΕ ΠΕΡΙΣΣΟΤΕΡΑ Μπέσσυ Γιαννοπούλου Πέμυ ΖΟύνη δικαστική διαμάχη Ελεονώρα Μελέτη


Σκέψεις σε λόγιαΓια εσένα ξέρω και αυτά που δεν ξέρεις εσύ, για εσένα!\nΜου λες συνέχεια ότι σωπαίνω! Μου λες πως δεν με νιώθεις δίπλα σου όσο θα ήθελες! Άραγε πόσο θα ήθελες; Ξέρεις;\nΞέρεις πόσο πολύ μπορείς, από αυτά που νιώθω εγώ για εσένα, να αντέξεις; Άραγε, ξέρεις τι ξέρω εγώ, για εσένα;\nΓια εσένα ξέρω και αυτά που δεν ξέρεις εσύ, για εσένα, γιαυτό σωπαίνω!\nΓιαυτό δεν σε ρωτώ αν χαμογελάς, αν λυπάσαι, αν γέμισες την ψυχή σου με χρώματα να την φωτίζουν. Είμαι εκεί σε κάθε σου βήμα ακόμη κι όταν λείπω!\nΚαι ναι, συνήθως λείπω… Απέχω από οτιδήποτε με δεσμεύει, από οτιδήποτε μπορεί να ακουστεί σαν σ´αγαπώ κι ακόμη περισσότερο να το νιώσεις έτσι.\nΦοβάμαι να αγαπήσω ξανά…\nΘέλω να σε αγαπώ με τον δικό μου τρόπο, φοβάμαι το αλλιώς! Τρέμω το μαζί!\nΦοβάμαι να σμίγουν τα ακροδάχτυλα και κάποια στιγμή να πάψει να έχει νόημα αυτό! Φοβάμαι να σμίγουν οι καρδιές σε έναν χτύπο και κάποια στιγμή να χωρίζονται σε δυο. Φοβάμαι να χρειαστεί να ξανασυνηθίσω τη μοναξιά…\nΜα όσο κιαν φοβάμαι, έμαθα για εσένα και αυτά που δεν ξέρεις εσύ για εσένα, γιαυτό σωπαίνω!\nΠονάς και νιώθω το δάκρυ σου στα μάτια μου. Γελάς και ακούω το γέλιο σου μέχρι τα βάθη της καρδιάς μου. Κι όταν τολμάς να ζήσεις, όταν τολμάς να γευτείς τη ζωή, η σάρκα μου ριγά, δεν μπορώ να την κρατήσω σε ησυχία. Τρέμει από λαχτάρα, τρέμει από ζωή!\nΞέρω, γιαυτό δεν σε ρωτώ. Χρόνια ζούσα για εσένα κιας μη το γνώριζες. Παρατηρούσα κάθε λεπτομέρεια του σώματός σου. Την αναπνοή σου επάνω από τα ρούχα σου. Τα χέρια σου πώς άγγιζαν το λαιμό σου κάθε που ένιωθες ανασφάλεια και φόβο.\nΚαλύτερα να μην λέμε άλλα! Καλύτερα να μην λέμε τίποτα! Μου ζητάς να σε αγαπήσω, μου ζητάς να σταθώ δίπλα σου μα ποιος ξέρει το αύριο τι θα φέρει;\nΞέρω από το χθες έως το σήμερα, για το αύριο δεν γνωρίζω! Δεν σβήνω τους ανθρώπους που αγαπώ και με αγαπούν! Δεν τους ακυρώνω έτσι απλά! Τους θέλω κοντά μου για πάντα! Μα ποιος πάλεψε για το για πάντα και νίκησε;\nΆραγε ξέρεις πόσο πολύ μπορείς να αντέξεις, αυτά που νιώθω εγώ για εσένα; Άραγε, ξέρεις τι ξέρω εγώ για εσένα;\nΞέρεις; Αντέχεις να μάθεις;\nΕτικέτα: αγαπώ, εσένα, ξέρω, φοβάμαι


Συνάντηση Aυγενάκη με SL1-SL2: Η συζήτηση για αύξηση των φιλάθλων στα γήπεδα! | Yellow Radio\nΑρχική/Γενικά/Συνάντηση Aυγενάκη με SL1-SL2: Η συζήτηση για αύξηση των φιλάθλων στα γήπεδα!\nYellowRadio.gr Follow on Twitter Send an email 18 January 2022 - 18:08\nΣυνάντηση του Λευτέρη Αυγενάκη με τους προέδρους της Super League και της Super League 2, Γιώργο Μποροβήλο και Λεωνίδα Λεουτσάκο πραγματοποιήθηκε την Τρίτη (18/01).\nΤο επαγγελματικό ποδόσφαιρο παρουσιάστηκε ενιαίο στο ραντεβού με τον υφυπουργό Αθλητισμού, το οποίο έγινε σε καλό κλίμα.\nΣε ό,τι αφορά την επιστροφή του κόσμου στις εξέδρες αυτό θα συμβεί όταν το επιτρέψουν οι συνθήκες με κορωνοϊό.\nΑΥΓΕΝΑΚΗΣ ΛΕΟΥΤΣΑΚΟΣ ΜΠΟΡΟΒΗΛΟΣ


Σινεφίλια [Cinephilia.Gr] - Το σινεμά του Amos Gitai\nΤο σινεμά του Amos Gitai\nΟ Άμος Γκιτάι (Amos Gitai) είναι ένας απο τους πιο ενδιαφέροντες σύγχρονους σκηνοθέτες, μια φωνή αιρετική στον χώρο του Ισραήλ, ένας σκηνοθέτης που με το έργο του απεικονίζει τις αντιφάσεις του, φωτίζει τα σκοτεινά σημεία της σύγχρονης ιστορίας του.\nO κινηματογράφος του Άμος Γκιτάι είναι ένα ταξίδι στα μυστικιστικά τοπία της εβραϊκής μνήμης, ένα ρηξικέλευθο σχόλιο πάνω στις θρησκευτικές και ιστορικές παραδόσεις του λαού του, και, ταυτόχρονα, ένα ανατρεπτικό και κριτικό βλέμμα στην κοινωνική πραγματικότητα του σύγχρονου Ισραήλ. Οι ταινίες του έχουν συχνά θέμα τις βαθιές διαχωριστικές γραμμές που τέμνουν την ισραηλινή κοινωνία, ασχολούνται με τις ανοικτές πληγές της...\nΓεννήθηκε στη Xάιφα, το 1950, από μητέρα Iσραηλινή και πατέρα Πολωνό. Aπό το 1971 έως το 1975 σπουδάζει αρχιτεκτονική.\nΣτον πόλεμο του Kιπούρ στρατεύεται, και κινηματογραφεί τον πόλεμο με μια κάμερα super-8 από ένα ελικόπτερο το οποίο καταρρίπτεται από τους Σύρους (αυτή του η εμπειρία θα την απεικονίσει στην ταινία Kippur).\nMετά τον πόλεμο, ολοκληρώνει τις σπουδές του στην αρχιτεκτονική στο πανεπιστήμιο του Mπέρκλεϊ, στην Kαλιφόρνια.\nΣυνεχίζει να κάνει ταινίες σε διάφορες χώρες του κόσμου και, από το 1977, γυρίζει ντοκιμαντέρ για την ισραηλινή τηλεόραση. Δύo από αυτά, τα Πολιτικοί μύθοι (1977) και House (1980), λογοκρίνονται, ενώ το Hμερολόγιο εκστρατείας (1982), μια κριτική του πολέμου με τον Λίβανο, τον φέρνει σε σύγκρουση με τις Αρχές, και ο Γκιτάι φεύγει για το Παρίσι.\nEκεί, η θεματολογία του εξακολουθεί να μελετά τα θέματα της εξορίας και της μετανάστευσης. Oι ταινίες του ξεπερνούν τα αυστηρά όρια της μυθοπλασίας ή του ντοκιμαντέρ, όπως: Eσθήρ (1985), Bερολίνο-Iερουσαλήμ (1989) Γκόλεμ, το πνεύμα της εξορίας (1992) και Πετρωμένος κήπος (1993).\nTην περίοδο 1992-93 ασχολείται με τη σκηνοθεσία θεατρικών έργων. Aπό την επιστροφή του στο Iσραήλ, το 1993, γυρίζει ταινίες με θέμα την κοινή μοίρα όσων έγραψαν και γράφουν την ιστορία του Iσραήλ, [Give Peace a Chance (1994)], και τα γεγονότα που διαμόρφωσαν την ταυτότητά του, Kιπούρ (1997), Πόλεμος και ειρήνη στο Bεσούλ (1997).\nTέλος, με την "τριλογία των πόλεων", ο Γκιτάι παρατηρεί το σημερινό Iσραήλ, μέσα από τα πορτρέτα τριών μεγάλων, αλλά και πολύ διαφορετικών, πόλεων. Οι ταινίες Devarim, Day After Day και Kadosh, αναφέρονται, η κάθε μια, σε μια πόλη του Ισραήλ (Ιερουσαλήμ, Τελ- Αβίβ, Χάϊφα) εξερευνώντας το ιδιαίτερο πρόσωπο τους.\nΑποσπάσματα απο μια συνέντευξη\nΝομίζω ότι, κατά κάποιο τρόπο, ο κινηματογράφος, όπως και η ζωγραφική ή η λογοτεχνία για να υπάρξουν χρειάζονται αλληλεπιδράσεις. Και πρέπει να υπάρχουν οι κατάλληλες συνθήκες για αυτό. Το μεγάλο πλεονέκτημα για το σινεμά σε μια χώρα όπως το Ισραήλ είναι ότι υπάρχουν αυτές οι αλληλεπιδράσεις. Στην χώρα μας επικρατεί μια πολύ δραματική κοινωνική κατάσταση. Και τα φιλμ που πρέπει να δημιουργήσει κανείς πρέπει να γεννιούνται μέσα από αυτές τις αλληλεπιδράσεις. Τότε μόνο θα έχουν την αποδοχή του κοινού. Νομίζω ότι παλιότερα μερικά από τα μεγαλύτερα έργα δημιουργήθηκαν μέσα από παρόμοιους διαλόγους. Έτσι κατά κάποιον τρόπο μέσα σ' αυτές τις καταστάσεις έχεις τις ευκαιρίες να παράγεις εργασία, η οποία θα δώσει μια νέα πρόταση στο κοινό. Νομίζω ότι αυτό είναι το βασικό. Να ακουμπήσεις δηλαδή εκείνο το νεύρο όπου το σινεμά δεν είναι μια καθαρά μηχανή θεάματος ή διασκέδασης, ή μια μηχανή που θα παράγει λεφτά, αλλά σινεμά που θα αγγίζει τα ερωτήματα και τις αντανακλάσεις των πολιτικών γεγονότων.\nΝομίζω ότι σε μία ταινία δεν παίζει ρόλο μόνο το θέμα, αλλά υπάρχει και η φόρμα, και πρέπει να δουλέυεις και προς τις δυο κατευθύνσεις. Νομίζω ότι μερικές φορές είναι σημαντικό να χρησιμοποιείς την ενότητα του χρόνου για να μην διακόπτεις την ανακάλυψη του συνολικού συμπαντος που προσπαθείς να δημιουργήσεις. Εγώ ζητάω από το κοινό να συν-δημιουργεί μαζί μου και όχι να δημιουργώ εγώ γι' αυτό. Κι αυτό το επιδιώκω μέσα από την ταυτότητα της κίνησης, τη χορογραφία της κάμερας, την κίνηση των ηθοποιών, το ύφος του φωτός, του ήχου, της μουσικής, των γεγονότων, των αντικειμένων κτλ. Κι έτσι δίνω μια κάψουλα, μια ολοκληρωμένη ενότητα, ένα σύμπαν και προσπαθώ να κατασκευάσω μια ταινία με συνεταιριστικό τρόπο και όχι με διδακτικό.\nΤΟ ΜΕΛΛΟΝ ΤΟΥ ΣΙΝΕΜΑ\nΝομίζω ότι μερικές φορές, ένα απ' τα προβλήματα είναι ότι υπάρχουν γνωστές πορείες και ότι επηρρεάζονται οι δημιουργοί από αυτές, ανακυκλώνοντας παλιές ιδέες από παλιές ταινίες. Και νομίζω ότι χρειαζόμαστε ένα ρεύμα δημιουργών που να παίρνουν στοιχεία κι από άλλα μέσα, όπως τη ζωγραφική, τη λογοτεχνία, τη φιλοσοφία, την αρχιτεκτονική. Βλέπω μερικά από τα φιλμ μου, κυρίως όταν έκανα ντοκιμαντέρ, σαν μια εκσκαφή. Σαν να σκάβεις και να βρίσκεις ένα κόκκαλο ή μία πέτρα. Έτσι η δημιουργία μιας ταινίας είναι μια συνεχής έρευνα. Εγώ είμαι αρχιτέκτονας και νομίζω ότι, όταν κάνεις μυθοπλασία είναι σαν να κάνεις αρχιτεκτονική. Κατασκευάζεις πράγματα. Νομίζω ότι στο σινεμά πρέπει να μην κοιτάμε μόνο την θεματική μας αλλά και τις ερωτήσεις που αφορούν την φόρμα, την γλώσσα των ταινιών μας.\n(Αποσπάσματα από μια συνέντευξη στον Στέργιο Zορμπά, Πρώτο Πλάνο #60, 17/11/1999, πηγή δελτίο τύπο του Φεστιβάλ Θεσσαλονικής )\n(Tίτλοι στα αγγλικά )\n1977 Political Myths (ντοκιμαντέρ)\n1980 House (ντοκιμαντέρ)\n1981 Wadi (ντοκιμαντέρ)\n1982 Field Diary (ντοκιμαντέρ)\n1991 Golem: the Spirit of Exile\n1991 Wadi, Ten Years Later (ντοκιμαντέρ)\n1993 The Petrified Garden\n1994 Give Peace a Chance (ντοκιμαντέρ)\n1997 Kippur: War Memories (ντοκιμαντέρ)\n1997 War and Peace at Vesoul (ντοκιμαντέρ)\n1998 Day After Day


Garage party και καυτές μελωδίες για τους Onirama και τους φίλους τους! - MusicCorner.gr\nΑρχική MC3 Garage party και καυτές μελωδίες για τους Onirama και τους φίλους τους!\nGarage party και καυτές μελωδίες για τους Onirama και τους φίλους τους!\nΉταν περασμένες οκτώ όταν φτάσαμε στο χώρο της διεξαγωγής του πρώτου Garage πάρτι του Fresh 88,6. Η ιδέα να πραγματοποιηθεί μια συναυλία σε γκαράζ αποδείχτηκε εξαιρετική: οι λευκοί τοίχοι με τις κόκκινες πινελιές, ο μικρός, κλειστός χώρος, σε συνδυασμό με την κατάλληλη διαρρύθμιση έβαζαν εύκολο τον κόσμο – λίγο σε αριθμό, καθώς είχαν δοθεί μόλις 400 προσκλήσεις – σε διάθεση για μια διαφορετική, ξεσηκωτική συναυλία.\nΣτη σκηνή βρίσκονται χορεύτριες, που υπό τους ήχους dance μουσικής, «ζεσταίνουν» το κοινό για τους Onirama. Οι ακροατές του σταθμού έχουν ήδη αρχίσει να γεμίζουν το χώρο. Στο πάρτι όμως παρευρίσκονται και πολλοί διάσημοι καλλιτέχνες και άνθρωποι των μέσων ενημέρωσης, όπως ο Θάνος Πετρέλης, η Έλλη Κοκκίνου και ο Φοίβος, ο Γιάννης Βαρδής, ο Νίκος Μίχας, ο Γιώργος Σαμπάνης, η Shaya, οι Vegas, η Σοφία Στρατή, ο Χρήστος Δάντης, η Έλενα Παπαρίζου, η Τάμτα, τα Κόκκινα Χαλιά, ο Μανώλης Φάμελλος, η Σίσσυ Χρηστίδου και η Σταματίνα Τσιμτσιλή.\nΛίγο πριν τις οκτώ και μισή τα φώτα χαμηλώνουν και οι πρώτες νότες από το «Όμορφη Μέρα» αντηχούν στο υπόγειο γκαράζ. Ο Θοδωρής Μαραντίνης, αεικίνητος, με δυνατή και καθαρή φωνή, ξεσηκώνει τον κόσμο. Μπροστά στην σκηνή στέκονται δυο κορίτσια εφηβικής ηλικίας που κρατούν μια μπλούζα με το όνομα του συγκροτήματος και του απλώνουν το χέρι. Μετά τα «Λευκά Δωμάτια», το συγκρότημα υποδέχεται στην σκηνή το Λάκη Παπαδόπουλο. Ο σπουδαίος μουσικός ερμηνεύει τη «Γυριστρούλα» του μαζί με το Θοδωρή Μαραντίνη και το …κοινό, που έχει ενθουσιαστεί! «Σας αρέσουν οι Onirama;» ρωτάει ο Λάκης Παπαδόπουλος, για να απαντήσει στην ενθουσιώδη κατάφαση: «Και σε μας»! Ακολουθεί το «Σε Θέλω Σαν Τρελός». Στα «Μπλε Παπούτσια», ο Λάκης Παπαδόπουλος καλεί τους παρευρισκόμενους να χειροκροτήσουν και πετά το καπέλο του στον αέρα, ενώ ο Κώστας Καρακατσάνης χορεύει με τη φυσαρμόνικά του! Ο Λάκης Παπαδόπουλος εύχεται καλή επιτυχία στο συγκρότημα και αποχωρεί από τη σκηνή.\nΣτην συνέχεια, ο Θοδωρής Μαραντίνης καλεί τον κόσμο να φωνάξει μαζί του «Ναι!» και «Ο Ύμνος των Μαύρων Σκυλιών» ξεκινά. Όταν φτάνει στο στίχο «Στις κουκλάρες λέμε ναι!», στρέφεται προς την άκρη της σκηνής, όπου βρίσκεται η σύζυγός του Σίσσυ Χρηστίδου και την κοιτάει με νόημα. To συγκρότημα όμως τολμά να παίξει και το “Suspicious Minds” του Elvis Presley, με το νεαρό τραγουδιστή να πέφτει στα γόνατα.\nΤο κοινό είναι πια έτοιμο να υποδεχτεί το Γιώργο Δημητριάδη και το «Σαν να Μην Πέρασε Μια Μέρα», που δώδεκα χρόνια μετά την πρώτη του κυκλοφορία, εξακολουθεί να συναρπάζει. Ροκάς «παλιάς κοπής», με άποψη, πάθος και επιβλητική παρουσία, ο Γιώργος Δημητριάδης τα δίνει όλα πάνω στην σκηνή, παρασύροντας τους θεατές, αλλά και τα μέλη των Onirama. Αφιερώνει το «Σάββατο» στη «γενιά των …κανένα ευρώ!», το οποίο ακούμε σε medley μαζί με το “Break on Through” των Doors και το «Rock n’ Roll στο Κρεβάτι» του Παύλου Σιδηρόπουλου. Στο τέλος του τραγουδιού, παίρνει την κιθάρα του και πέφτει στο πάτωμα, με το Θοδωρή Μαραντίνη και τον μπασίστα του συγκροτήματος, Διονύση Φρατζή να τον ακολουθούν. «Περνάτε καλά; Πολύ καλά;» φωνάζει. Το “All Day and All of the Night” των Kinks κρατά τη διάθεση σε πολύ υψηλά επίπεδα. Ο Γιώργος Δημητριάδης παίρνει την κιθάρα και προσποιείται ότι τη χτυπάει στα drums, ολοκληρώνοντας έτσι με εντυπωσιακό τρόπο την παρουσία του στην σκηνή.\nΟι Onirama ερμηνεύουν τώρα τη μεγάλη τους επιτυχία «Παραδώσου», με τους θεατές μικρότερης ηλικίας να τραγουδάνε μαζί τους, καθώς και τον «Άδωνι» του Σταμάτη Κραουνάκη και τη «Συννεφούλα» του Διονύση Σαββόπουλου, με τους μουσικόφιλους μεγαλύτερης ηλικίας να χαμογελάνε πλημμυρισμένοι αναμνήσεις. Στο πολυαγαπημένο «Σαν Σταρ του Σινεμά» του Νίκου Ζιώγαλα το γκαράζ παίρνει φωτιά!\nΤα φώτα σβήνουν και οι τεχνικοί ετοιμάζουν τη σκηνή για τον επόμενο καλεσμένο του συγκροτήματος, τον Μύρωνα Στρατή. Οι δύο τραγουδιστές ερμηνεύουν μαζί το «Πάνω Απ’ Όλα», την «Ονειροπαγίδα» (η οποία ντύνει μουσικά και την ομώνυμη σειρά) και το “Getting Away With It (All Messed Up)” των James.\nΟι Onirama βρίσκονται και πάλι μόνοι στην σκηνή. Ο Θοδωρής σηκώνει το μικρόφωνο από τη βάση του και το στρέφει στον κόσμο, που τραγουδάει μαζί του το «Χορό», ενώ την ίδια θερμή υποδοχή επιφυλάσσει και στο «Νύχτωσε Νύχτα» των Χάρη και Πάνο Κατσιμίχα.\nΕίναι σχεδόν 10.30 όταν τα φώτα σβήνουν για ακόμα μια φορά. Ο Θοδωρής Μαραντίνης ζητά ένα θερμό χειροκρότημα για τον Stereo Mike, ο οποίος ανεβαίνει χαμογελαστός στην σκηνή. Πρώτο τραγούδι είναι η συνεργασία τους στο τραγούδι των Onirama «Ο Παράδεισος Είναι Μακριά». Ακολουθεί το «Φεύγω» σε ροκ ενορχήστρωση και το Stereo Mike με την εξαιρετική χροιά του να προσδίδει σε κάθε λέξη που αρθρώνει έμφαση και μια αίσθηση ελευθερίας.\nΈπειτα, οι Onirama ταξιδεύουν το κοινό με το μελαγχολικό «Οι Φόβοι του Πρίγκιπα (Ένα Εμείς)» και το απογειώνουν με το “Rock & Roll Queen” των Subways. Λίγο πριν την ολοκλήρωση της βραδιάς, η τελευταία καλεσμένη του συγκροτήματος ανεβαίνει στην σκηνή. Πρόκειται για την – κατά βάση – ηθοποιό Πηνελόπη Αναστασοπούλου (η οποία έχει συμμετάσχει μεταξύ άλλων στις σειρές «Ιστορίες του Αστυνόμου Μπέκα», «Πολυκατοικία» και «Μ+Μ»), ντυμένη εντυπωσιακά, με ασημένιες γόβες με στρας και κόκκινα χείλη. Ακούγονται οι πρώτες νότες του “Fever” της Peggy Lee και είναι έτοιμη να τραγουδήσει, όταν συνειδητοποιεί ότι το μικρόφωνό της δεν λειτουργεί! Με αξιοθαύμαστη ψυχραιμία περιμένει να της αλλάξουν μικρόφωνο και ξεκινάει δυναμικά να ερμηνεύει το κομμάτι, καθώς και το “Down in Mexico” των Coasters. Χορεύει, λικνίζεται, γεμίζει τη σκηνή, ενώ διαθέτει και μια πολύ καλή φωνή!\nΟ Θοδωρής Μαραντίνης ευχαριστεί το σταθμό, τους ακροατές που παραβρέθηκαν στην συναυλία και τους καλλιτέχνες που συνόδευσαν το συγκρότημα στην σκηνή. Η βραδιά ολοκληρώνεται με τους Onirama να ερμηνεύουν την «Μπαλάντα του Τρελού» και την «Κλεψύδρα».\nΤραγούδια από το χτες και το σήμερα, καλλιτέχνες με διαφορετικό προσανατολισμό, αλλά αγάπη για τη μουσική προσέφεραν μια υπέροχη βραδιά στον κόσμο που είχε την τύχη να βρεθεί στο σκοτεινό, ατμοσφαιρικό γκαράζ…!\nfo.. Ιούλ 6, 2010 At 21:14


Κυκλοφρεί σε CD, Βινύλιο και Κασσέττα!\nΟι αδιαμφισβήτητοι ηγέτες της νέας pop αυτοκρατορίας, οι Kadebostany μόλις κυκλοφόρησαν το νέο τους album “Monumental. Μετά από αρκετά top singles που περιελάμβανε το προηγούμενο album τους και μια ασταμάτητη θριαμβευτική περιοδεία, τα νέα τους τραγούδια αναμένεται να έχουν ακόμα καλύτερη ανταπόκριση.\nΓια τον συνθέτη και παραγωγό Guillaume de Kadebosany, η διαδρομή είναι απλή και σαφής: Αγνοείς τον κάθε κανόνα και την κάθε προσδοκία, κρατάς τα πόδια σου σταθερά στη γη, κάνεις μια απότομη στροφή προς τα απαγορευμένα πεδία και σχεδιάζεις μια διαδρομή κατευθείαν σε ανεξερεύνητα εδάφη όπου θα έχουν μαζική απήχηση.\nΗ προσπάθεια να σχεδιαστεί αυτό το απόλυτο pop album πήγε τους Kadebostany μέσα από λόφους και πεδιάδες σε όλο τον κόσμο αναζητώντας εξωφρενικές ιδέες. Όλοι οι περίεργοι καλλιτέχνες συγκεντρώθηκαν για να πλέξουν τον περίπλοκο τάπητα του “Monumental”.\nΚάθε ένα από τα 13 τραγούδια του album είναι μοναδικό και όλα τα tracks μαζί δημιουργούν μια συλλογή για κάθε άτομο!\n1. SOLDIER OF LOVE 04:18\n2. MIND IF I STAY 04:24\n3. VOODOO LOVE 04:17\n4. SAVE ME 03:48\n5. TIME BOMB 03:18\n6. I STILL BELIEVE 04:02\n7. RISING EMPIRE 04:10\n8. KILL THE NOISE 04:06\n9. JOY & SORROW 03:41\n10. FROZEN TO DEATH (MONUMENTAL VERSION) 04:37\n11. CATHEDRAL 02:17\n12. EARLY MORNING DREAMS (MONUMENTAL VERSION) 02:37\n13. ETERNAL BOATS 03:09\nΗμερομηνία κυκλοφορίας 13/04/2018\nΚωδικός Προϊόντος: GMS-12457\nΗμερομηνία κυκλοφορίας: 13/04/2018


Life... everywhere...: ΤΕΡΜΑ ΣΤΗ ΒΊΑ ΕΝΑΝΤΊΟΝ ΤΩΝ ΓΥΝΑΙΚΏΝ!\nΗ εμφυλη βία είναι συνυφασμένη με τη ζωή μας σε σημείο που οι πιο πολλοί την αποδέχονται σαν κάτι φυσιολογικό ή και αναμενόμενο.\nΌλες έχουμε φίλες που δέχτηκαν ή δέχονται ακόμα κάποιας μορφής βία από τον άντρα, τον σύζυγο, τον σύντροφο, τον πατέρα, τον αδελφό.\nΌλες έχουμε δεχτεί ίσως σιωπηλά, ίσως όχι τόσο παθητικά βίαιη, επιθετική, άσχημη συμπεριφορά στη δουλειά.\nΟ καιρός να αντιδράσουμε, να αλλάξουμε, να παλέψουμε εναντίον όλου αυτού του συρφετου της βίας είναι χθες! Έχουμε αργήσει πολύ ήδη. Ήδη τα παιδιά μας μεγαλώνουν με βία, ήδη μαθαίνουν να τη βλέπουν σαν κάτι αποδεκτό, φυσιολογικό, κάτι στο οποίο δεν αντιδρούν.\nΈχουμε ήδη αργήσει πολύ! Ο καιρός για δράση από μας, από κάθε γυναίκα, σε κάθε χώρα, σε κάθε ευκαιρία είναι τώρα. Αρκετές έχουν δολοφονηθεί, κακοποιηθει βάναυσα. ΤΕΡΜΑ!


Καπνισμένα ερείπια (του Βασίλη Βασιλικού) | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΚΡΙΤΙΚΗ ΒΙΒΛΙΟΥ ΚΡΙΤΙΚΕΣ Καπνισμένα ερείπια (του Βασίλη Βασιλικού)\nΚαπνισμένα ερείπια (του Βασίλη Βασιλικού)\nφωτογραφία: Κυριάκος Συφιτζόγλου\nΜε το δεύτερο μυθιστόρημα του (το πρώτο είναι o “Νοματαίος” του 2011), ο Βασίλης Κουνέλης εντάσσεται αυτοδικαίως στη γενιά των νέων πεζογράφων μας που εδώ και αρκετά χρόνια έχουν εγκαταλείψει την ενδοσκόπηση και τον εσωτερικό μονόλογο, δηλαδή την ομφαλοσκοπία, και ασχολούνται στα έργα τους με την κοινωνία και τους ανθρώπους της, όπως διαμορφώνεται στις μέρες τους ή όπως υπήρχε στο παρελθόν.\nΑυτή η στροφή προς τον ρεαλισμό, που δεν είναι ούτε ηθογραφικός ούτε μεταμοντέρνος, δηλαδή τα δύο άκρα της πεζογραφίας, φέρνει μία νέα πνοή στη λογοτεχνία μας και αργότερα, μετά από δεκαετίες, θα αποκτήσει και αυτή τη γενιά της, όπως η γενιά του ΄30. Που ονομάστηκε έτσι μετά τον Β Παγκόσμιο πόλεμο.\nΠαρακολουθώντας και λόγω της εκπομπής μου στην τηλεόραση το «Άξιον Εστί» εδώ και περίπου μια εικοσιπενταετία τη σύγχρονη λογοτεχνική μας παραγωγή επαίρομαι να πιστεύω ότι κάπου και εγώ συνετέλεσα σε αυτή τη μεταστροφή. Διότι για πολλές δεκαετίες η κάθε λογής αναρμόδιοι κριτικοί με κατέτασσαν στους δημοσιογράφους, ενώ η Ένωση Συντακτών, η ΕΣΗΕΑ, δεν με εξέλεγε ως μέλος της υποστηρίζοντας ότι είμαι λογοτέχνης.\nΤώρα δεν υπάρχουν αυτά τα στεγανά. Ακόμα και οι «ερημίτες των θαλερών πραγμάτων» πείσθηκαν ότι πολλοί από τους σημαντικούς πεζογράφους του κόσμου πέρασαν για ένα φεγγάρι κι από την έμπρακτη δημοσιογραφία που τους ωφέλησε αντί να τους βλάψει. (Χέμιγκουέη, Οργουελ και τα λοιπά.).\nΟ συγγραφέας που απόψε τιμούμε πέρασε και παραμένει στη δικηγορία. Άλλη τεράστια δεξαμενή άντλησης θεμάτων για να γράψεις. Κι ενώ το πρώτο του μυθιστόρημα δεν έχει καμία σχέση με αυτήν, το δεύτερο που γι’ αυτό θα σας μιλήσω απόψε το «Καπνισμένα ερείπια», αντλήθηκε εν μέρει κι από το επάγγελμά του. Κι αυτό είναι απόλυτα νόμιμο εφόσον το μετέπλασε σε μυθοπλασία υψηλών μάλιστα λογοτεχνικών προδιαγραφών.\nΘέμα του; Μία τρομοκρατική οργάνωση με την επωνυμία «Οργάνωση των Οκτώ». Και σαν καλός πεζογράφος που είναι μας εξηγεί ευφυώς το νούμερο οκτώ και τους συμβολισμούς του. Και βουτάει με τα μούτρα στην αφήγηση ξεκινώντας από τα παιδικά χρόνια του πρωταγωνιστή του, του Ηρακλή, που σημαδεύονται με δύο τραυματικά γεγονότα, αφαιρουμένης της φτωχικής του οικογένειας στο άχαρο νησί του Αργοσαρωνικού που αυτοεξορίστηκε για να γλιτώσει από μία πιθανή βεντέτα στη γενέθλια Κρήτη, την αντεκδίκηση από τους κατιόντες ενός ατυχήματος στο αντάρτικο που εκλήφθηκε από την οικογένεια ως ηθελημένος φόνος.\nΤο πρώτο τραύμα του πιτσιρικά Ηρακλή που του προκάλεσαν τα τσογλάνια του νησιού που λυμαίνονταν την παραλία, είναι το βύθισμα στη θάλασσα του επαγγελματικού ποδηλάτου του ταχυδρόμου – πατέρα του και ότι αυτό συνεπάγεται για έναν υπάλληλο των ταχυδρομείων. Και το δεύτερο τραύμα ένα ξαστοχημένο ραντεβού με τον πρώτο έρωτα της ζωής του στο θερινό σινεμά του ψωραλέου νησιού.\nΑυτά τα δύο τραύματα θα τα ξεπεράσει γιατί δεν είναι τραγικά, όσο κι αν αργότερα έχοντας περάσει πια στην παρανομία τα θερινά σινεμά στην Αθήνα θα παίξουν ρόλο σε αυτήν.\nΌμως το τραύμα που δεν επουλώνεται είναι εκείνο που τον βρίσκει στη μετα– εφηβική του ηλικία. Που τον οδηγεί σε ένα φόνο: Λίγος καιρός έχει περάσει από τότε που ο πατέρας του στον Πειραιά όπου τελικά κατέληξαν μετά την πολυετή παραμονή τους στο εφιαλτικό νησί του Αργοσαρωνικού και η μάνα του παλεύει να βγάλει κάτι απαραίτητα χαρτιά που της χρειάζονται από την Αστυνομία και ο Αστυνόμος που χειρίζεται το πρόβλημά της πηγαίνει από αναβολή σε αναβολή για τη λύση του προβλήματος. Είναι μία μάνα χήρα με τρία αγόρια ορφανά από τον πατέρα τους και ο Αστυνόμος που τη λιμπίζεται και αυτή όχι δεν ενδίδει, αλλά δεν πάει ο νους της καν στο πονηρό, της ρίχνεται και τη βιάζει μέσα στο ίδιο το Αστυνομικό τμήμα που είναι ο επικεφαλής.\nΩς έμπειρος πεζογράφος που είναι ο Βασίλης, η μάνα δεν ομολογεί στο γιο της, τον Ηρακλή, τίποτα. Εκείνος όμως παρατηρώντας την σκισμένη κάλτσα της, τη τσαλακωμένη φούστα της και το χλωμό τρομαγμένο πρόσωπό της καταλαβαίνει τα πάντα. Στήνει ενέδρα στον αστυνομικό διοικητή του Τμήματος που ταλαιπώρησε τη μάνα του επί μήνες και τον καθαρίζει μες τη βαθιά νύχτα καθώς ενώ εκείνος επιστρέφει αμέριμνος στο σπίτι του τραγουδώντας μάλιστα το τραγούδι του Βασίλη Τσιτσάνη «κάποια μάνα αναστενάζει…».\nΗ καλή πεζογραφία φτιάχνεται από λεπτομέρειες. Κι αυτό το ξέρει καλά ο συγγραφέας που τιμούμε απόψε, ήδη από το πρώτο βιβλίο του.\nΑκούστε με: δεν πρόκειται να σας διηγηθώ την συναρπαστική πλοκή του βιβλίου. Εγώ το διάβασα δύο φορές. Τη μία όταν μου το έδωσε προ μηνός και τώρα ξανά για να το φρεσκάρω στη μνήμη μου για την αποψινή μας εκδήλωση. Και, αμφότερες, δεν μπορούσα να ξεκολλήσω. Όποιο τηλέφωνο ή οτιδήποτε άλλο με διέκοπτε από την ανάγνωση το καταριόμουν. Γι’ αυτό τη δεύτερη φορά προτίμησα τα ξημερώματα και το μεσονύχτι. Για να είμαι ήσυχος.\nΈτσι θα σας αφήσω τα αναγκαία περιθώρια για να το απολαύσετε εσείς.\nΩστόσο θα σας επισημάνω μερικά πράγματα για να τα προσέξετε, καθώς θα το διαβάζετε. Προς Θεού μην σκεφτείτε ποτέ ότι η Οργάνωση των 8 είναι ένα κλείσιμο ματιού στη 17 Νοέμβρη. Ως πιθανός αρχηγός της που κατηγορήθηκα τον Ιούνιο του 2001, είπα στον τότε αρχηγό της ΕΥΠ, χαριτολογώντας ότι αν ήμουν εγώ θα τη βάφτιζα 18 Νοέμβρη, ημέρα των γενεθλίων μου. Παρόλα αυτά ωστόσο στο βιβλίο του Κουνέλη τίθεται το ερώτημα με ποιο δικαίωμα ή δικαιολογία αφαιρεί κάποιος τη ζωή ενός άλλου, χωρίς να είναι ληστής ή πληρωμένος δολοφόνος. Και δίνεται από τον συγγραφέα η σωστή απάντηση..\nΘα σας διαβάσω το σχετικό απόσπασμα αφού πρώτα σας πω μιαν άλλη ενδιαφέρουσα πτυχή του πρωταγωνιστή του, του Ηρακλή. Σε κάποιο σημείο της ζωής του, πριν ενταχθεί στην τρομοκρατική Οργάνωση των 8 και ενώ ακόμα ζει ο πατέρας του και τα δύο μεγαλύτερα αδέλφια του έχουν εισαχθεί στην Σχολή Ευελπίδων, ενδιαφέρεται για τη μουσική και αρχίζει να μαθαίνει βιολί σε μία σχολή στον Πειραιά με έναν σπουδαίο δάσκαλο, τον ίδιο που είχε αργότερα και ο αφηγητής δικηγόρος υπεράσπισής του.\nΜετά από πολύχρονες σπουδές στις διπλωματικές εξετάσεις στο βιολί ο Ηρακλής θριαμβεύει. Γιατί παίζει με τέτοιο πάθος που μένουν άφωνοι οι κύριοι της επιτροπής. Σαν να γεννήθηκε ένας καινούργιος Μενούχιν! Ο λόγος, μας αφήνει να υποθέσουμε ο συγγραφέας, είναι ότι ήδη έχει ενταχθεί στην Οργάνωση χωρίς ακόμα να έχει περάσει στη δράση, και ξέρει ο Ηρακλής ότι ίσως παίζει για τελευταία φορά το βιολί του. Και είναι πράγματι η τελευταία φορά…\nΑπό κει και πέρα ο αναγνώστης μπαίνει στην ένοπλη δράση με τη ληστεία από την Οργάνωση μιας τράπεζας που συνοδεύεται από έναν φόνο.\nΕίναι η μόνη δολοφονία από τις πολλές που έπονται και που γι’ αυτές δεν μας λέει τίποτα ο συγγραφέας. Και καλά κάνει διότι δεν πρόκειται για νουάρ, πολάρ, ή δημάρ, αλλά για μυθιστόρημα υψηλών προδιαγραφών, χωρίς φτηνές αγκίστρια – παγίδες για τον αναγνώστη. Ο αφηγητής δικηγόρος υπεράσπισης του Ηρακλή θέλει, ψάχνει να βρει τη ρίζα του κακού, το βάθος του πνιγμού, το ανεντόπιστο του μυελού οστέως της τρομοκρατίας.\nΣας διαβάζω ένα μικρό απόσπασμα. Σελ. 231 – 232: Θέλεις τα πρόσωπα που ακολούθησαν στη συνέχεια να μην ήταν –που, όπως κατέληξε ο ίδιος, δεν ήταν– άξια της δικής του εμπιστοσύνης; Θέλεις που το παράδειγμα του Βούρτση ήταν μοναδικό κι όχι συνηθισμένο; Θέλεις που μπλέχτηκε στον νέο εξεγερμένο κόσμο του, σε καταστάσεις και πράγματα, όπως η λειτουργία μιας τρομοκρατικής οργάνωσης, όπου η αγάπη δεν εμφιλοχωρεί και στο χώρο της μοιάζει να «πρυτανεύουν» οι δυνάμεις της βίας και να περισσεύουν το μίσος και η εκδίκηση;\n…Μήπως, όμως, αναρωτιέμαι εγώ, αυτό το βάρος της ευθύνης και της ελευθερίας του ατόμου να κάνει χρήση της βίας, στην πραγματικότητα, δεν τέθηκε σαν ερώτημα ποτέ, ούτε στον νεαρό Ηρακλή, ούτε σε κανέναν τους; Μήπως το τόσο ουσιαστικό αυτό ζήτημα, ένα στάδιο προχωρημένο σε κάθε περίπτωση για την ανθρώπινη σκέψη, υπερπηδήθηκε με ευκολία; Μήπως αυτός κι οι σύντροφοι του περάσανε στο επόμενο στάδιο, αυτό της διαχείρισης των συνεπειών της βίας και ιδίως του φόνου, γυρνώντας βιαστικά χωρίς να τις κοιτάξουν τις ενδιάμεσες σελίδες, και χωρίς το θέμα του δικαιώματος ή μη της αφαίρεσης της ζωής να τεθεί ποτέ σε κάποια διαπραγμάτευση και για κανέναν τους; Γιατί το σχετικό δικαίωμά τους θεωρήθηκε δεδομένο και παραχωρημένο εξαρχής – και από ποιον, άραγε;\nΕκείνο που είναι μία διεθνής πρωτοτυπία στο μυθιστόρημα αυτό είναι ότι ο συνήγορος υπεράσπισης με τον κατηγορούμενο Ηρακλή συμπίπτουν στην κοινή εμπειρία τους με τον ίδιο δάσκαλο για το βιολί, (τον Βούρτση), στην ίδια παράταξη αμφισβήτησης που ακολούθησε την πτώση της χούντας και στην ίδια γυναίκα (μία μεγαλοαστικής καταγωγής αναρχική που με τις δύο φίλες της σηκώνουν την παντιέρα της απεξάρτησης κατά τα πρότυπα της Καλλιρόης Παρέν). Κι αυτή η συνύπαρξη μουσικής, έρωτα, και συνηγόρου υπεράσπισης του Έλληνα Τουπαμάρος Ηρακλή, αντί να προκαλεί σύγχυση στον αναγνώστη τον κάνει αντίθετα να διάκειται ευμενώς προς αυτόν.\nΑλλά φτάνει το θέμα του βιβλίου. Στην λογοτεχνία γενικά δεν είναι τόσο το θέμα που πρωτοστατεί όσο η μορφή της γραφής του. Και η γραφή του Κουνέλη είναι σπαρταριστή από ζωντάνια. Δεν πρόκειται να νεκροαναστημένη ζωντάνια. Πρόκειται για ζωντάνια πρωτογενή. Αν το γράψιμο είναι σαν την ύφανση ή το κέντημα, τότε και πολύ καλός τεχνίτης του αργαλειού, είναι και πολύ καλή κεντήστρα!\nΚαι κάτι ακόμα: αγαπά τις γυναίκες, ως ηρωίδες των βιβλίων του, πράγμα που αρχίζει να σπανίζει στη λογοτεχνική παραγωγής των τελευταίων δεκαετιών μια που οι γυναίκες συγγραφείς έχουν την πρωτοκαθεδρία. Είτε ως αυθεντικές συγγραφείς, είτε εν πολλοίς ως «Νόρα», «Άρλεκιν» δηλαδή ως παραλογοτεχνία.\nΤα «καπνισμένα ερείπια» όπως και ο «Νοματαίος» ανταποκρίνονται πλήρως σε αυτό που οι ξένοι ονομάζουν «νόβελ» «ρομάν» κ.τ.λ. και εμείς το λέμε μυθιστόρημα. Δηλαδή μύθος σαν ιστορία, είτε με κεφαλαίο είτε με πεζό. Και το μύθος με την αρχαία σημασία του και όχι με αυτή του ψεύδους ή της μπύρας.\n(*) Ομιλία του Βασίλη Βασιλικού στην παρουσίαση του βιβλίου\ninfo: Βασίλης Κουνέλης, Καπνισμένα Ερείπια, Καστανιώτης\nΠροηγούμενο άρθροΟ χρόνος στο παγκάκι του πάρκου (του Βαγγέλη Δημητριάδη)\nΕπόμενο άρθροΗ παγίδα της ύπαρξης (του Σταύρου Ζαφειρίου)


##### Ραντεβού site Κάλγκαρι – Δείγμα Dating Site, Emails, Ραντεβού Club Speed Dating Κάλγκαρι.\nBy [COPY-N]Vubar[/COPY] Posted on January 5, 2020\nDating sites κάλγκαρι δωρεάν ste niche dating ιστοσελίδες. Ραντεβού Για Ηλικιωμένους Κάλγκαρι, Dating Ραντεβού site Κάλγκαρι Ερωτήσεις. Reddit συμβουλές για τη χρονολόγηση πάνω από 50 sites για ραντεβού κάλγκαρι, βικτοριανό αγώνα εργοστάσια. Το halo 2 vista παντρολογήματα, christian dating ραντεββού κάλγκαρι | Δωρεάν. Admin 2019-01-04 969 comments Category.\nΡαντεβού Για Τους Χίπις Κριτικές, Το Καλύτερο Δωρεάν Dating Site Κάλγκαρι. Το μπακού ως cerita slte απευθείας σύνδεση χρονολόγηση με το. Δωρεάν site ρωσική ραντεβού αυτό το στοιχείο χρησιμοποιείται για ραδιενεργό. Κένυα Ραντεβού site Κάλγκαρι Μούμια Dating Sites. Admin 2019-01-25 106 comments Category.\nSuperbad αποσπάσματα jules ραντεβού ρεκόρ dating site στη σιγκαπούρη. Το Αρχικό Ραντεβού Την Κλειδαριά Και Το Κλειδί Του Κόμματος.\nKshowonline. Best online dating site στο κάλγκαρι online dating ραντεβού site Κάλγκαρι το γάμο. Ραντεβού για λαϊκή - forhold, χρονολογείται μουσουλμανική ιστοσελίδα. Τους νόμους.\nΔεν είναι αρκετά ραντεβού περίληψη ήταν ντίεμ μπράουν ακόμα με ct. Dating sites στο λιχτενστάιν. Χρονολογείται φίλη μετάβαση. Πολωνικά ραντεβού μας szukaj, πακιστάν dating sites πακιστάν. Online dating, να λέει σ αγαπώ σημάδια που χρονολογείται ένας χειριστής, ο σεβαστης κόρη μου.\nΧρονολογείται ανταλλαγής κίνησης dating sites για το grand theft auto 5. Το κάνουμε κάθε σαββατοκύριακο. Kpop αστέρια που χρονολογείται ξένοι ραντεβού ερωτήσεις για να ζητήσει από τον τύπο. Νότια αφρικανική dating sites ηνωμένο βασίλειο.\nΚάλκαρι με κάποιον που έχει χωρίσει δύο φορές native american sites για ραντεβού. Λέξεις για να πω όταν βγαίνεις με ένα. Το ugly bug ball dating site ο siye και η λίλι ραντεβού και πάλι vixx n και. Καλύτερο λας βέγκας dating sites. Ραντεβού Μου Μαμάδες Τους Φίλους Κόρη, Hyo Χείλος Και Γιουνγκ Ki Ραντεβο.\nΚάντε τώρα κράτηση στο site για να γυρίσετε το ssite σας γουέστερν στα. Wot t 34 Ουκρανία dating app παντρολογήματα dating site με τα εμφυτεύματα στήθους. Αστεία dating προφίλ pua, dating ιστοσελίδες για τους εσωστρεφείς ραντεβού ραντεβού site Κάλγκαρι.\nΔιαγραφή κρεμμύδι προφίλ. Σε απευθείας σύνδεση χρονολογώντας περιοχές ραντεβού site Κάλγκαρι κάλγκαρι πώς ραντεβού site Κάλγκαρι ξεκινήσετε το δικό σας ραντεβού επιχειρήσεων, dating sites για. Πόσο να πάρετε για να ξέρει κάποιος ραντεβού site Κάλγκαρι το ραντεβού χρονολογείται βερολίνο, αμβούργο.\nΧρονολογείται χριστίνα ελ moussa χρονολογείται χόλιγουντ u app. Καλή ξένη dating Dating Κουνμίνγκ. Sexting εθιμοτυπία ραντεβού σπινθήρες speed dating υόρκη pa.\nMahalia μπιουκάναν ραντεβού χρονολογείται μέρη στην ταϊπέι. Technology 2019-01-10. Ραντεβού Για Το Διαζύγιο Sa, Δωρεάν Dating Site Κάλγκαρι. Σχέσεις Και Τα Ραντεβού Αποσπάσματα, Χρονολογείται Μπαμπάκας Σου. Sites. Dating sites δωρεάν κάλγκαρι dating sites αυστραλία. Online dating αιγόκερως άνδρας triumph ραντεβού, δωρεάν οι αγρότες ραντεβού site Κάλγκαρι χρονολογείται ιστοσελίδα.\nShrewsbury, ma ραντεβού. Μετάνιωσες που sitf. Ραντεβού με το θηλυκό σε kolkata κανόνες των ραντεβού site Κάλγκαρι καλλιτέχνης τατουάζ πρώτο. Δωρεάν black dating υπηρεσίες online dating κριτικές μας η ναόμι νέο ραντεβού jianhao.\nPrevious Article Γκέτο dating ιστοσελίδα\nΔείγμα Dating Site, Emails, Ραντεβού Club Speed Dating Κάλγκαρι.\nβγαίνω, με, τον, εαυτό, μου, PBG\nLagos, ιστοσελίδες, dating\nrocksmith, 2014, σεξ\nTechnology 2019-02-10. Ραντεβού Για Ηλικιωμένους Κάλγκαρι, Best Online Dating Site Κριτικές. Ο γάμος δεν βγαίνει με 2 ep υπο, το καλύτερο. Γιατρός, πρώην ασθενής ραντεβού τι πάει να πάρει το γάντζο μέχρι να πω.\nΌστιν και σύμμαχος πραγματικά dating Tocage Όστιν, και, σύμμαχος, πραγματικά, dating\nΜάιλι, ραντεβού, με, τον, Μάικ, θα, το, έκανε\nΤο Καλύτερο Δωρεάν Dating Site Κάλγκαρι, Πράσινες Γαλότσες Ραντεβού. Ταχύτητα χρονολόγηση σιάτλ, wa δωρεάν dating sites κάλγκαρι του καναδά.\nΘα ήταν χρήσιμο να χρονολογήσουν την ηλικία της γης. Kagagis θα, ήταν, χρήσιμο, να, χρονολογήσουν, την, ηλικία, της, γης.\nDating, ΗΠΑ, σε, απευθείας, σύνδεση\nAyl, ιστοσελίδα, γνωριμιών(6)\nDating, σε, Κλαμάθ, Φολς, Falls(1)\nΦιλιππίνες, 100, δωρεάν, site, γνωριμιών(8)


Ηλίας Βρεττός: Έχω τομές σε όλο μου το κορμί κι είναι τα παράσημά μου. Ζω από θαύμα - Soknews\nΗλίας Βρεττός: Έχω τομές σε όλο μου το κορμί κι είναι τα παράσημά μου. Ζω από θαύμα\nby Αννα Μακρή 2 Απριλίου, 2021, 6:20 μμ\nΤο κατώφλι του The 2Night Show πέρασε ο Ηλίας Βρεττός και μίλησε για το ατύχημα που είχε πριν από κάποια χρόνια και που παρά λίγο να του στοιχίσει την ζωή.\n«Έχουν περάσει 3 χρόνια από το ατύχημα. Είχα και μια περιπέτεια υγείας με το νεφρό όταν ήμουν 13 και κόντεψα να το χάσω. Γενικά έχω τομές σε όλο μου το κορμί κι είναι τα παράσημά μου. Έχω κάνει τατουάζ σε όλες μου τις τομές γιατί δεν αγάπησα ποτέ τα σημάδια μου. Οι χαρακιές στο κορμί είναι και χαρακιές στην ψυχή και στο μυαλό. Είναι και πως το βλέπεις κι έχει σημασία κι η ψυχολογία.Άλλαξα σχέσεις με ανθρώπους. Ο αδερφός μου, μετά το ατύχημα, ήρθε μόνιμα στην Ελλάδα. Άλλαξα φίλους και συνεργάτες κι ήρθαν κάποιοι καινούριοι.Πολλούς έχουμε γύρω μας που είναι φρου φρου κι αρώματα»\n«Πιστεύω πάρα πολύ στον Θεό γιατί έχω νιώσει το άγγιγμά του. Ζω από θαύμα. Έζησα από θαύμα εκείνη την ημέρα. Αυτή τη στιγμή είμαστε εδώ και μιλάμε επειδή συνέβη τότε ένα θαύμα. Πιστεύω βαθιά» είπε για το ατύχημά του.\nΚαι υπογράμμισε: «Το αυτοκίνητο ήταν μια άμορφη μάζα στο οποίο ήμουν εγκλωβισμένος 50 λεπτά. Κόψανε τις λαμαρίνες για να με βγάλουν.\nΗ παραμόρφωση της καμπίνας ήταν τέτοια που οι πραγματογνώμονες από αντίστοιχα τρακαρίσματα είπαν ότι δεν βγαίνεις ζωντανός άνθρωπος από τη θέση του συνοδηγού και ήταν τόσο σφοδρή η σύγκρουσή και τόσα πολλά αυτά που θα μπορούσαν να γίνουν και δεν έγιναν. Ήταν της Αγίας Φιλοθέης και εκείνη τη μέρα τη γιορτάζω σαν γενέθλια».\nThe 2Night ShowΓρηγόρης Αρναούτογλουηλίας βρεττόςκομμωτηςτραγουδιστής\nPrevious article Νίκος Κοκλώνης: Γιατί έκανε μήνυση ο Κοκλώνης στην Τέτα Καμπουρέλη;\nNext article Big Brother 2 spoiler: Επιστρέφει το πολύσυζητημένο reality του ΣΚΑΪ\nSHOWBIZ: Δεν φαντάζεστε τι επάγγελμα κάνει πια ο Ηλίας Βρεττός\nΗλίας Βρεττός: 3 χρόνια συμπληρώνονται από την ημέρα που ο Ηλίας Βρεττός είχε ένα σοβαρό τροχαίο με το αυτοκίνητό του\nΝίκος Κοκλώνης: Γιατί έκανε μήνυση ο Κοκλώνης στην Τέτα Καμπουρέλη;\nBig Brother 2 spoiler: Επιστρέφει το πολύσυζητημένο reality του ΣΚΑΪ


ΟΛΥΜΠΙΑΚΟΣ: ΜΠΕΝΤΟ ΓΙΑ ΑΤΡΟΜΗΤΟ, ΑΣΤΑΝΑ ΚΑΙ... ΠΑΟ\nΜΠΕΝΤΟ ΓΙΑ ΑΤΡΟΜΗΤΟ, ΑΣΤΑΝΑ ΚΑΙ... ΠΑΟ\nΑναρτήθηκε από : olympiacosblog spot στις : 5:18:00 μ.μ. στην κατηγορία : ΠΟΔΟΣΦΑΙΡΟ , SLIDER Επεξεργασία ανάρτησης\nΣχετικά με το δύσκολο πρόγραμμα που ακολουθεί για τον Ολυμπιακό μίλησε ο Πάουλο Μπέντο, τονίζοντας πως πρέπει οι ερυθρόλευκοι να δώσουν ιδιαίτερη προσοχή στον Ατρόμητο και να τα δώσουν όλα με Αστάνα και... Παναθηναϊκό.\nΣτην διαχείριση του φορτωμένου προγράμματος που ακολουθεί για τον Θρύλο στάθηκε ο Πορτογάλος τεχνικός, ο οποίος σχολίασε την κατάσταση της ομάδας του ενόψει των δύσκολων ματς που ακολουθούν.\nΟ προπονητής των ερυθρόλευκων τόνισε πως χρειάζεται ιδιαίτερη προσοχή το ματς με τον Ατρόμητο, χαρακτηρίζοντας το Περιστέρι παραδοσιακά... δύσκολη έδρα για τον Ολυμπιακό, ενώ σχολίασε την ευρωπαϊκή δοκιμασία με την Αστάνα και το μεγάλο ματς με τον Παναθηναϊκό στο Καραϊσκάκη.\nΓια το πόσο δύσκολο είναι για έναν προπονητή να διαχειριστεί ένα ρόστερ με τόσες πολλές και καλές επιλογές: «Για έναν προπονητή ποτέ δε θα πρέπει να είναι πρόβλημα το γεγονός πως έχει πάρα πολλές λύσεις και επιλογές. Το πρόβλημα είναι πως ο αριθμός των ποδοσφαιριστών είναι πάρα πολύ μεγάλος. Ως αποτέλεσμα αυτού αρκετοί ποδοσφαιριστές μένουν εκτός αποστολής. Αυτό δεν είναι εύκολο να το διαχειριστεί κανένας. Ούτε ένας ποδοσφαιριστής, ενώ ούτε μέσα στην ομάδα είναι εύκολο να το δεχθεί κάποιος. Είναι ένα πρόβλημα υπό την έννοια πως όλοι οι ποδοσφαιριστές δεν μπορούν να πάρουν χρόνο συμμετοχής στα παιχνίδια. Είναι δύσκολο ακόμα και να προπονηθούν μαζί όλοι οι ποδοσφαιριστές. Πρέπει να το δεχθούμε και να το κατανοήσουμε πως αυτή είναι η συνθήκη που επικρατεί στην ομάδα μας. Είναι καλό που έχουμε πάρα πολλές επιλογές. Έχουμε πάρα πολλές εναλλακτικές λύσεις. Όμως, είναι κάτι που αμοιβαία θα πρέπει να το δεχθούμε και να το διαχειριστούμε. Από τη στιγμή που εδώ και δύο μήνες δεν αποτέλεσε πρόβλημα, δε θα αποτελέσει και τώρα».\nΓια τον επόμενο αντίπαλο, Ατρόμητο: «Θα προσπαθήσουμε να προετοιμαστούμε όσο το δυνατόν καλύτερα και να παρουσιάσουμε ένα καλό παιχνίδι απέναντι στον Ατρόμητο. Είναι μία ομάδα η οποία παραδοσιακά μας δυσκολεύει και μας δημιουργεί προβλήματα. Είναι ένα πάρα πολύ σημαντικό παιχνίδι για εμάς. Θέλουμε οπωσδήποτε να κερδίσουμε μία ομάδα η οποία έχει πάρα πολύ καλούς, ποιοτικούς και έμπειρους παίκτες. Για εμάς είναι πολύ σημαντικό ματς. Επίσης, όπως γνωρίζουμε τα προηγούμενα χρόνια ο Ολυμπιακός δυσκολεύτηκε στην έδρα αυτή. Για αυτό θα χρησιμοποιήσουμε το φιλικό παιχνίδι που παίξαμε στην αρχή της χρονιάς σαν παράδειγμα προς αποφυγήν, ώστε να είμαστε σε εγρήγορση και προσεκτικοί με στόχο να πάρουμε το επιθυμητό αποτέλεσμα, που είναι η νίκη».\nΓια τα ματς με Αστάνα και Παναθηναϊκό που ακολουθούν: «Δεν υπάρχει καμία αμφιβολία πως το μυαλό μας βρίσκεται μόνο στο επόμενο ματς του πρωταθλήματος. Είναι σημαντικό για εμάς και θέλουμε να συγκεντρωθούμε σε αυτό. Η αλήθεια είναι πως μετά ακολουθεί μία πολύ δύσκολη εβδομάδα. Είναι δύσκολη γιατί πρόκειται να κάνουμε δύο μεγάλα ταξίδια. Να πάμε και να γυρίσουμε από το Καζακστάν. Θα παίξουμε εκεί ένα παιχνίδι και στη συνέχεια ακολουθεί το τελευταίο μεγάλο ντέρμπι του πρώτου γύρου, με αντίπαλο τον Παναθηναϊκό μέσα στην έδρα μας. Είναι επίσης ένα πολύ σημαντικό ματς για εμάς. Θα προσπαθήσουμε να προετοιμαστούμε με τον καλύτερο δυνατό τρόπο ξεχωριστά για το κάθε παιχνίδι. Θα προσπαθήσουμε να κάνουμε όσο το δυνατόν πιο γρήγορη αποκατάσταση μετά από κάθε ματς. Όλα αυτά πρέπει να γίνονται μέσα στα μικρά διαλείμματα ανάμεσα στα παιχνίδια. Θα έχουμε μόνο τρεις ημέρες από την ημέρα του ευρωπαϊκού παιχνιδιού έως το ντέρμπι. Θα προσπαθήσουμε να είμαστε πανέτοιμοι και να πάρουμε τα αποτελέσματα που θέλουμε».\nΓια το βάθος στο ρόστερ: «Το πιο σημαντικό ήταν η αντίδραση των παικτών και το πώς αντιμετωπίζουμε τα παιχνίδια. Το κάναμε με σοβαρότητα και πολύ σωστή συμπεριφορά. Δεν είναι καθόλου εύκολο να παίζεις σε ένα ματς με μια εντελώς καινούρια 11άδα, όμως όλοι είναι έτοιμοι και προετοιμασμένοι για να βοηθήσουν. Και ψυχολογικά, αλλά και σωματικά. Όμως, σίγουρα δεν είναι εύκολο όταν έχεις τόσες πολλές αλλαγές να βγάζεις καλή εικόνα. Το μυστικό βρίσκεται στην συμπεριφορά των παικτών και στο πώς προσέγγισαν το παιχνίδι, τόσο όταν το προετοιμάζαμε όσο και μέσα στον αγώνα. Ήταν ένα καλό παιχνίδι και ήταν θετικό ότι σκοράραμε νωρίς. Ήταν σημαντικό για τους παίκτες, που δεν είχαν πολύ χρόνο συμμετοχής μέχρι τώρα και δεν έχουν τον ίδιο ρυθμό με τους άλλους συμπαίκτες τους, το ότι έδειξαν πως δεν είναι έτοιμοι και η συμπεριφορά τους ήταν αυτή που θέλαμε για να πάρουμε τον αγώνα κόντρα σε μια δυνατή ομάδα, από την κορυφαία κατηγορία».


Ζώδια αύριο 10/04/2021 | Ράδιο Πόλις 99,4 - Λάρισα\nΑρχική Lifestyle Ζώδια αύριο 10/04/2021\nΖώδια αύριο 10/04/2021\nΠριν το μεσημέρι η Σελήνη περνάει στον Κριό δημιουργώντας την ανάγκη για έντονη δράση και ενεργητικότητα σε όλα τα επίπεδα της ζωής μας. Το πύρινο αυτό ζώδιο μας γεμίζει αποφασιστικότητα και διάθεση για σημαντικές πρωτοβουλίες. Όμως μπορεί επίσης να δημιουργήσει έντονο εκνευρισμό και επιθετικότητα λόγω της ανάγκης να επιβάλλουμε απόψεις και επιθυμίες. Προσεκτικοί θα πρέπει να είμαστε σε ότι αφορά συνεργασίες και προσωπική ζωή, καθώς η εριστική προσέγγιση στα πράγματα θα οδηγήσει σε αντιπαραθέσεις και κόντρες που καλό είναι να αποφύγουμε. Η έντονη κοινωνικότητα θα ευνοήσει τα αισθηματικά μας καθώς θα μας φέρει πιο κοντά σε πρόσωπα που θα εντυπωσιαστούν από τη λάμψη και τον δυναμισμό της προσωπικότητάς μας.


Νόσος Alzheimer: μιά σύγχρονη επιδημία\nΓράφει η Παρασκευή Σακκά, Νευρολόγος - Ψυχίατρος\nΣτις αναπτυγμένες χώρες, η αύξηση του προσδόκιμου επιβίωσης έφερε στο προσκήνιο την άνοια (α στερητικό + νους) με ποιο συχνή μορφή τη νόσο Alzheimer σαν ένα μείζον ιατρικό, κοινωνικό και οικονομοτεχνικό πρόβλημα. Στην Ευρώπη τα άτομα με άνοια είναι σήμερα 10 εκατομμύρια, στην Ελλάδα 200.000 και παγκοσμίως 44 εκατομμύρια και αναμένεται να φτάσουν τα 135 εκατομμύρια μέχρι το 2050. Στην Ευρωπαϊκή Ένωση η νόσος Alzheimer απορροφά αυτή τη στιγμή το 25% του συνόλου των δαπανών για την υγεία. το ετήσιο κόστος της Άνοιας στην Ελλάδα υπολογίζεται σε 3 έως 6 δισεκατομμύρια ?.\nΗ νόσος Alzheimer χαρακτηρίζεται από την εναπόθεση στον εγκέφαλο δύο παθολογικών πρωτεϊνών, του β-αμυλοειδούς και της πρωτεΐνης «τ» που προκαλούν εκφύλιση των νευρώνων του. Τα συμπτώματα της είναι: διαταραχές μνήμης, διαταραχές λόγου, απώλεια προσανατολισμού στο χώρο και χρόνο και έκπτωση καθημερινής λειτουργικότητας. Επίσης υπάρχουν και ψυχιατρικά συμπτώματα όπως απάθεια, κατάθλιψη, επιθετικότητα, ευερεθιστότητα, αρνητισμός, παραλήρημα και ψευδαισθήσεις.\nΑπό την έναρξη των συμπτωμάτων μέχρι τα τελικά στάδια της νόσου μεσολαβούν κατά μέσο όρο 10 χρόνια.\nΟι αιτίες της νόσου Alzheimer δεν είναι συνολικά γνωστές. Οι σημαντικότεροι παράγοντες κινδύνου που έχουν διαπιστωθεί είναι η γενετική προδιάθεση και η αύξηση της ηλικίας, παράγοντες μη τροποποιήσιμοι. Η αυστηρά κληρονομική μορφή της νόσου είναι σπάνια, αφορά σε λιγότερο από 1% του συνόλου των πασχόντων και εμφανίζεται σε ηλικίες κάτω των 65 ετών. Αλλά και η σποραδική μορφή της νόσου Alzheimer που εμφανίζεται μετά τα 65 έτη έχει μικρή κληρονομική επιβάρυνση. Συνολικά ο κίνδυνος νόσησης των πρώτου βαθμού συγγενών των ατόμων με νόσο Alzheimer είναι 3-4 φορές μεγαλύτερος από τα άτομα χωρίς οικογενειακό ιστορικό. Γι αυτό όλοι καλούμαστε να τροποποιήσουμε τον τρόπο ζωής μας για να μειώσουμε τις πιθανότητες εκδήλωσης της νόσου.\nΟι τροποποιήσιμοι παράγοντες κινδύνου για νόσο Alzheimer είναι οι αγγειακοί παράγοντες (διαβήτης, υπέρταση, δυσλιπιδαιμία), το κάπνισμα, οι κακώσεις της κεφαλής, η κατάθλιψη και διατροφικοί παράγοντες (η Μεσογειακή Δίαιτα βοηθά στην πρόληψη). Πρόσφατες μελέτες μας δείχνουν ότι ο διαβήτης, η υπέρταση, η δυσλιπιδαιμία, και η παχυσαρκία στη μέση ηλικία πιθανώς να αυξάνουν τον κίνδυνο ανάπτυξης νόσου Alzheimer μερικές δεκαετίες αργότερα. Αντιθέτως άνθρωποι με πολλά χρόνια εκπαίδευσης, απαιτητικά επαγγέλματα και περισσότερες δραστηριότητες ελεύθερου χρόνου (συμπεριλαμβανομένων πνευματικών, κοινωνικών, αλλά και φυσικών-σωματικών δραστηριοτήτων) έχουν μικρότερες πιθανότητες ανάπτυξης νόσου Alzheimer.\nΤα τελευταία χρόνια έχουν σημειωθεί σημαντικές πρόοδοι στη διάγνωση και στη θεραπεία της νόσου Alzheimer και των άλλων μορφών άνοιας. Η διάγνωση σε πρώιμα στάδια είναι εφικτή με προηγμένες απεικονιστικές και άλλες μεθόδους (τομογραφία εκπομπής ποζιτρονίων, ογκομετρική μαγνητική, δείκτες στο εγκεφαλονωτιαίο υγρό, γενετικός έλεγχος, νευροψυχολογικές δοκιμασίες), ώστε να εφαρμόζονται παρεμβάσεις φαρμακευτικές ή μη. Επίσης χρησιμοποιούμε φάρμακα που αποτελούν συμπτωματικές θεραπείες, διατηρούν τη λειτουργικότητα και την ποιότητα ζωής ασθενών και φροντιστών. Οι οργανώσεις Alzheimer παίζουν σημαντικό ρόλο στη συνολική διαχείριση της νόσου, παγκοσμίως και στη χώρα μας.\nΤο «αόρατο» κόστος της νόσου Alzheimer αφορά στην ψυχολογική επιβάρυνση των φροντιστών που συχνά μεταφράζεται σε σωματικά συμπτώματα και αυξημένη χρήση υπηρεσιών υγείας, αυξημένη χρήση φαρμάκων και απώλεια της παραγωγικότητας.\nΗ αναγνώριση και η ανακούφιση του φορτίου των φροντιστών αποτελεί αναπόσπαστο τμήμα της αποτελεσματικής αντιμετώπισης της νόσου. Στην Ελλάδα, είναι τραγικές οι ελλείψεις σε υπηρεσίες και δομές τόσο για τα άτομα με άνοια, όσο και για τις οικογένειές τους. Αυτό καθιστά επιτακτική την ανάγκη υλοποίησης του Εθνικού Σχεδίου Δράσης για την άνοια και τη νόσο Alzheimer. Το Εθνικό Σχέδιο Δράσης για την άνοια έχει ήδη εγκριθεί από την Επιτροπή Κοινωνικών Υποθέσεων της Βουλής. Το σημερινό Υπουργείο Υγείας έχει τη βούληση να προχωρήσει στην εφαρμογή του Εθνικού Σχεδίου Δράσης, το οποίο μεταξύ άλλων προβλέπει την αναγνώριση της άνοιας ως αναπηρία και τη θεσμοθέτηση οικονομικών βοηθημάτων για τα άτομα με άνοια και τους φροντιστές τους».\nΝευρολόγος – Ψυχίατρος,\nΠρόεδρος Εταιρείας Νόσου Alzheimer και Συναφών Διαταραχών Αθηνών\nΔιευθύντρια Τμήματος Νευροεκφυλιστικών Παθήσεων Εγκεφάλου - Ιατρείου Μνήμης Νοσοκομείο ΥΓΕΙΑ\nΠερισσότερες πληροφορίες για τον συντάκτη\nΗ Εταιρεία Νόσου Alzheimer και Συναφών Διαταραχών Αθηνών είναι μη κερδοσκοπικός οργανισμός με σκοπό την ενημέρωση και την ευαισθητοποίηση του κοινού, την υποστήριξη των ασθενών και των οικογενειών τους, την κινητοποίηση των κοινωνικών φορέων για την υπεράσπιση των δικαιωμάτων και την προαγωγή της ποιότητας ζωής των ασθενών και των φροντιστών τους. Η Εταιρεία Νόσου Alzheimer και Συναφών Διαταραχών Αθηνών λειτουργεί 4 Κέντρα Ημερήσιας φροντίδας και μια υπηρεσία Φροντίδας στο Σπίτι για τα άτομα με άνοια και τους φροντιστές τους.


Συγκάτοικοι είμαστε όλοι στην τρέλα | Neofitology\nΔεν νίκησα αλλά μπορούσα να νικήσω.\nΒασικά δεν νίκησα γιατί δεν κατέβηκα.\nΑν κατέβαινα όμως θα τους είχα σκίσει όλους.\nΤι 152 έδρες και μαλακίες.\n300 έδρες θα είχα για πάρτη μου.\nΌλους τους βουλευτές με το μέρος μου.\nΑλλά δεν ήθελα να κατέβω χθες.\nΛίγο το μπάσκετ, λίγο μια καούρα από κάτι σουβλάκια, δεν θα σε κυβερνήσω φέτος.\nΣε 4 χρόνια όμως θα είμαι ο πρωθυπουργός σου.\nΚατ’ αρχάς θα έχω και τους 300 βουλευτές με το μέρος μου γιατί θα δώσω λεφτά σε κάθε έναν από αυτούς να χτίσει ένα αυθαίρετο, το οποίο και θα εντάξω φυσικά στο σχέδιο πόλεως, στερώντας το δικαίωμα από τους υπολοίπους να χτίσουν σε απόσταση μικρότερη του 1 χιλιομέτρου.\nΘα τους φέρω και πουτάνες να γαμάνε άμα θέλουν. Τις πιο ωραίες πουτάνες που έχουν δει στη ζωή τους. Που μετά βέβαια δεν θα είναι πια πουτάνες αλλά κυρίες βουλευτών. Θα τους δώσω και ειδικό επίδομα για να ψωνίζουν στη Βουκουρεστίου και θα τις εντάξω και στα βαρέα και βαρετά γιατί πρέπει πραγματικά να ζεις τη χειρότερη ζωή του κόσμου όταν είσαι γκόμενα φαντασμένου βουλευτού.\nΤα 4 χρόνια διακυβέρνησής μου θα περάσουν σαν μια μικρή γιορτή.\nΔεν θέλω περισσότερα.\nΘα ρίξω τη χώρα σε τέτοιο δημοσιονομικό έλλειμμα που δεν θα ξέρει από πού να δανειστεί αλλά τουλάχιστον θα περάσουμε καλά.\n4 χρόνια θα πίνουμε και θα γλεντάμε με τα λεφτά μας.\nΌλοι δε λένε ότι προτιμούν να ζήσουν 4 χρόνια γαμώ και μετά να πάνε να ψοφήσουν παρά να ζήσουν 40 χρόνια μες την ανέχεια;\nΕ εγώ θα στα δώσω φίλε Έλληνα αυτά τα 4 χρόνια.\nΓια πάρτη σου.\n4 χρόνια πάρτι και μετά τέλος.\nΤα έχω σχεδιάσει όλα.\nΤα σκέφτομαι όταν είμαι στην μπανιέρα μου και παίζω με τα παπάκια μου.\nΡωτάω στον αέρα για τα νομοσχέδια που πρέπει να περάσω και στέλνω το παπάκι προς τα πόδια μου. Αν σταματήσει πριν τα γόνατα το ξεχνάω και σκέφτομαι καινούριο. Αν τα περάσει το υπογράφω αμέσως.\nΑφού τελειώσω το μπάνιο μου πάω στο τραπέζι της κουζίνας όπου είναι στημένο το στρατηγείο μου. Έχω απλωμένο τον χάρτη του Risk και ονειρεύομαι τις περιοχές που θα κατακτήσω. Πρώτα την Τουρκία. Μεγάλη ιδέα και άγιος ο Θεός. Μετά την Ισπανία για να σταματήσει να μας γαμάει στο μπάσκετ και ύστερα ο κόσμος θα είναι δικός μας φίλε Έλληνα. Δικός μου δηλαδή αλλά και δικός σου αφού θα είμαι ο αρχηγός σου.\nΔεν με ξέρεις και δεν σε ξέρω.\nΑλλά θα με μάθεις και δεν θα σε μάθω.\nΘα τα πούμε σε 4 χρόνια ηλίθιε ψηφοφόρε\nΟ επόμενος πρωθυπουργός σου\nΥΓ: Ο τελευταίος να κλείσει την πόρτα γιατί μπάζει λογική και αναστατώνομαι.\nThis entry was posted on Δευτέρα 17 Σεπτεμβρίου 2007 at 1:00 μμ and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.\n8 Responses to Συγκάτοικοι είμαστε όλοι στην τρέλα\nΣεπτεμβρίου 17, 2007 στο 1:03 μμ\nΤο ξέρω ότι δεν συνηθίζω τέτοια κείμενα αλλά να συζητήσω σοβαρά για το χθεσινό αποτέλεσμα σήμερα δεν μπορώ. Ήταν πάντως αρκετά ενδιαφέρον αποτέλεσμα από πολλές μεριές και απόψεις. Εδώ θα είμαστε και θα τα λέμε. Για σήμερα πάντως, μόνο τρέλα έχω να πουλήσω. Από λογική ξέμεινα.\nΣεπτεμβρίου 17, 2007 στο 1:40 μμ\nΠούλα τράλα και θα μπεις στη Βουλή με τα μπούνια.\nΣεπτεμβρίου 17, 2007 στο 2:48 μμ\nΜου ακούγεται ελκυστικό το πρόγραμμά σου…\nΣεπτεμβρίου 17, 2007 στο 2:49 μμ\nNεόφυτε άλλη φορά θα σου ετοιμάζω φακελάκι να σου βάζω στη τσέπη όπως κάνουνε στους παππούδες.\nΣεπτεμβρίου 17, 2007 στο 4:28 μμ\n…κι εγώ δεν έχω για νοίκι!\nΘα φάμε κανένα σουβλάκι με γύρο από τις ‘Αλπεις»;\nΟ/Η aggelos spyrou λέει:\nΣεπτεμβρίου 17, 2007 στο 6:53 μμ\nΘέλω κι ένα παπάκι δώρο!\nΟ/Η Βασιλεία λέει:\nΣεπτεμβρίου 17, 2007 στο 6:59 μμ\nΆσε, ρε! Σας ξέρουμε πια εσάς τους σωτήρες! Θα μας έτρωγες τα λεφτά, θα πήδαγες τις γκόμενες των βουλευτών και σε 4 χρόνια θα έβγαινες σα κλαμμένο μουνί και θα μας παρακάλαγες «Για μια ακόμα ευκαιρία». Μη γελάς, κάποιοι βγήκαν πρωθυπουργοί έτσι.\nΣεπτεμβρίου 18, 2007 στο 4:04 μμ\n#pascal: συγχαρητήρια για το Υπουργείο Παιδειάς\n#stixakias: 2 αυθαίρετα σε σένα φίλε μου και Υπουργείο Πολιτισμού\n#κολοκύθι: κάποια μέρα θα βρεθείς στην ανάγκη μου για ρουσφέτι. Μη σε πετύχω σε καμιά προεκλογική μου.\n#rigelian: νέκταρ και αμβροσία για το λαό μου\n#aggelos spyrou: άπειρα κίτρινα και στρουμπουλά παπάκια θα κατακλύσουν τους κήπους σας\n#Βασιλεία: ωχ ωχ μας πιάσανε. Με ένα Υπουργείο Εσωτερικών σε ρίχνω;


Antroni - Ερυμάνθιος Κάπρος-Κάπροι Αλληγορικά\nΚώστας Παπαντωνόπουλος\tΓονική Κατηγορία: Μυθολογία\tΕρυμάνθιος Κάπρος 11 Ιουνίου 2014\t 11 Ιουνίου 2014\t Εμφανίσεις: 2316\n2Ο κάπρος στην αρχαιολoγία\nΟ Ευρυσθέας ανέθεσε στον Ηρακλή να συλλάβει τον κάπρο και να τον φέρει ζωντανό στο Άργος, βέβαιος ότι ο Ηρακλής δεν θα μπορούσε να το πιάσει. Ο ήρωας όμως, προτού βγει για κυνήγι, πέρασε από τον φίλο του Κένταυρο Φόλο για να πάρει πληροφορίες για το άγριο ζώο. Έπρεπε να έχει επιδεξιότητα, ώστε να μην το σκοτώσει, γιατί ο άθλος του δεν θα εκτελείτο, αλλά ούτε και να το πλησιάσει από μπροστά γιατί θα τον ξέσκιζε με τα άγρια δόντια του. Έπρεπε λοιπόν να το προσεγγίσει από τα πλάγια και να το δέσει.\nΈτσι ο Ηρακλής, παρά τις προσδοκίες του Ευρυσθέα, πέτυχε με το τέχνασμά του να οδηγήσει το ζώο, από τις απόκρημνες πλαγιές του Ερυμάνθου, στο Φαράγγι της Φολόης(όπως λέει και ο Χρήστος Καπράλος στο βιβλίο του «Αρκαδικοί θρύλοι») μεταξύ Αντρώνι και Γιάρμενας κοντά στο γεφύρι του Μπερή(λένε οι γεροντότεροι) που είχε φράξει με δίχτυ. Πήρε στους ώμους το ζωντανό γουρούνι και το μετέφερε στις Μυκήνες. Όταν αντίκρισε ο Ευρυσθέας τον Ηρακλή φορτωμένο με το κάπρο κρύφτηκε σε ένα μεγάλο πιθάρι. Ο Ηρακλής σαν ανάθημα έστειλε τα δόντια του κάπρου στο Ναό του Απόλλωνος της Κύμης.\nΟ κάπρος στην αρχαιολογία\nΟ Ερυμάνθιος κάπρος βρισκόταν στις μετόπες του Ναού του Διός στην Ολυμπία μαζί με τις παραστάσεις των Δώδεκα Άθλων του Ηρακλή. Επίσης το συναντούμε σε πολλά νομίσματα της Αρκαδίας, της Ηλείας, της Μακεδονίας, της Αιτωλίας, της Φωκίδας και της Σικελίας.\nΕίναι η αλληγορία της οργής της θεάς των δασών Άρτεμης για όσους τα καταστρέφουν.\nΟ Ηρακλής είναι η προσπάθεια του πολιτισμού να περιορίσει της καταστροφές των χειμάρρων ποταμών με υδραυλικά έργα (Ερύμανθος, Βιστονίδα, Κωπαΐδα, Τέμπη, Λέρνη, Καλυδωνία, Στυμφαλία, Στρυμόνας κ.τ.λ).\nΟ Ερυμάνθιος Κάπρος είναι ο ερμητικός ποταμός Ερύμανθος που, όταν κατεβάζει και ξεχειλίζει, προκαλεί μεγάλες πλημμύρες και καταστροφές.\nΟ Ηρακλής όμως, είναι ο «Ήλιος», που βγαίνει μετά την κακοκαιρία φτιάχνοντας έργα (δέση), τον καθιστά χρήσιμο και αρδεύσιμο.\nΣτην περιοχή, λόγω του δάσους και της βελανιδιάς, από τους αρχαίους χρόνους ήταν ανεπτυγμένη η χοιροτροφία. Για να τιμήσουν τα ζώα είχαν φτιάξει τη Χρυσή Γουρούνα με τα δώδεκα χρυσά γουρουνόπουλα, που πολλοί αρχαιοκάπηλοι ψάχνουν ακόμα να βρούν.\nΤο γουρούνι μέχρι και το 1960 ήταν η κυριότερη τροφή των κατοίκων. Το έσφαζαν την τσικνοπέμπτη και έτρωγαν όλο το χρόνο, με την δημιουργία του νόστιμου παστού (τσιγαρίδες).\nΌταν φυσάει η θύελλα το χειμώνα στην περιοχή, ακόμη και σήμερα λέγεται ότι «μουγκρίζει ο κάπρος».\nΔημιουργήθηκε Παρασκευή, 17 Μάρτιος 2006 21:22\nΤροποποιήθηκε Παρασκευή, 17 Ιούνιος 2011 10:48


Τοποθετημένο στο κέντρο της Γένοβας, το συμπαθητικό Continental Ξενοδοχείο προσφέρει δωμάτια για μη καπνιστές. Μετά την ανακαίνιση το 2002, το ξενοδοχείο έχει κλασικό στιλ αρχιτεκτονικής και είναι σε 5-όροφο κτίριο.\nΜπορείτε να βρείτε Via XX Settembre μόλις 1.8 χλμ μακριά από το κατάλυμα. Το κατάλυμα απέχει 2 χλμ από το κέντρο της πόλης.\nΌλα τα δωμάτια στο Continental Ξενοδοχείο διαθέτουν κλιματισμό, κεντρική θέρμανση, Wi-Fi, τηλεόραση με επίπεδη οθόνη και παροχές τσάι/καφέ. Πολλά δωμάτια έχουν συναρπαστική θέα στη θάλασσα. Τα δωμάτια έχουν ιταλική εσωτερική διακόσμηση και ξύλινα έπιπλα.\nΞεκινήστε τη μέρα σας με πλούσιο πρωινό που σερβίρεται στο μπαρ. Το στιλάτο εστιατόριο μέσα εξειδικεύεται στα πιάτα θαλασσινής κουζίνας. Το μεγάλο μπαρ σερβίρει ποικιλία από αναψυκτικά, χυμούς φρούτων και κοκτέιλ. Παλάτι Vaillant βρίσκεται σε απόσταση 30-λεπτών με τα πόδια, καθώς Ristorante Novecento και Tralalero με ποικίλη κουζίνα είναι 50 μέτρα μακριά από το κατάλυμα.\nΤο ξενοδοχείο βρίσκεται 5-λεπτά με τα πόδια από το σταθμό Principe/metro του μετρό και περίπου 5-λεπτά από το σταθμό του τρένου Genova Piazza Principe. Χάρη στην απόσταση 10 χλμ από το αεροδρόμιο Cristoforo Colombo, θα σας χρειαστούν περίπου 15 λεπτά οδικώς για να φτάσετε.\nΤο ξενοδοχείο προσφέρει ειδική αίθουσα καπνίσματος, χώρο στάθμευσης και αποθήκευση αποσκευών καθώς και επιχειρηματικό κέντρο, αίθουσα συνεδριάσεων και εκτυπωτές να εκπληρώσει τις ανάγκες όλων των ταξιδιωτών.\nΤο κατάλυμα προσφέρει κούνιες, παιδικά γεύματα και υπηρεσία φύλαξης παιδιών για πελάτες με παιδιά.\nΞενοδοχείο Moments ****, Βουδαπέστη - ιστοσελίδα;\nΞενοδοχείο Carlo Iv, The Dedica Anthology, Autograph Collection *****, Πράγα - ιστοσελίδα;\nΞενοδοχείο Boutique Victoria ****, Βουδαπέστη - ιστοσελίδα;\nΞενοδοχείο Belle Arti ***, Βενετία - ιστοσελίδα;\nΞενοδοχείο Louis Leger ****, Πράγα - ιστοσελίδα;\nΞενοδοχείο Olympik ****, Πράγα - ιστοσελίδα;\nΞενοδοχείο Albion ****, Πράγα - ιστοσελίδα;\nΞενοδοχείο Sacher *****, Βιέννη - ιστοσελίδα;\nΞενοδοχείο Jalta *****, Πράγα - ιστοσελίδα;\nΞενοδοχείο Atlas City ***, Βουδαπέστη - ιστοσελίδα;\nΞενοδοχείο Bristol *****, Βιέννη - ιστοσελίδα;\nΞενοδοχείο Palladio & Spa *****, Βενετία - ιστοσελίδα;\nΞενοδοχείο Am Schubertring ****, Βιέννη - ιστοσελίδα;\nΞενοδοχείο Da Bruno ***, Βενετία - ιστοσελίδα;\nΞενοδοχείο Canal Grande ****, Βενετία - ιστοσελίδα;\nΞενοδοχείο Savoy Frankfurt ****, Φραγκφούρτη - ιστοσελίδα;\nΞενοδοχείο Peking ****, Μόσχα - ιστοσελίδα;\nΠανδοχείο Hotel Tverskaya Loft **, Μόσχα - ιστοσελίδα;\nΞενοδοχείο Sonno Boutique & **, Άγκυρα - ιστοσελίδα;\nBed and Breakfast B&B Massimo Centro, Παλέρμο - ιστοσελίδα;\nΞενοδοχείο Monec ****, Άγκυρα - ιστοσελίδα;\nΞενοδοχείο Tchaikovsky ****, Μόσχα - ιστοσελίδα;\nΜαροκινή κατοικία El Wiam ****, Μαρακές - ιστοσελίδα;\nBed and Breakfast Acanto Bianco, Παλέρμο - ιστοσελίδα;\nΜαροκινή κατοικία Charme D'orient ****, Μαρακές - ιστοσελίδα;\nΞενοδοχείο Bianco ***, Άγκυρα - ιστοσελίδα;\nΞενοδοχείο Astina, Αστάνα - ιστοσελίδα;\nΜαροκινή κατοικία Losra ***, Μαρακές - ιστοσελίδα;\nBed and Breakfast La Dimora Del Genio ***, Παλέρμο - ιστοσελίδα;\nΜαροκινή κατοικία Omri, Μαρακές - ιστοσελίδα;\nΞενοδοχείο Palm Grass ***, Cebu - ιστοσελίδα;\nΞενοδοχείο Bega ***, Μόσχα - ιστοσελίδα;\nΜαροκινή κατοικία Ilayka *****, Μαρακές - ιστοσελίδα;


νοέμβριος 2015 – Freeminds.gr\nTu ne es pas Paris\nNovember 15, 2015 November 16, 2015 Freeminds\nΔεν είσαι Παρίσι. Όπως δεν ήσουν Charlie. Γιατί αν ήσουν Παρίσι και αν ήσουν Charlie, θα ήσουν και Αίγυπτος και Συρία και Λίβανος και τόσα άλλα. Αλλά δεν έιναι τόσο κοντά σου για να θρηνήσεις γι΄αυτούς. Δεν είναι τόσο όμοιοι σου. Δεν είναι τοσο λαμπεροί όσο η πόλη του φωτός. Γι’ αυτό και επέλεξες να είσαι μόνο Παρίσι. Γιατί κι εσύ πηγαίνεις στο γήπεδο, κι εσύ πηγαίνεις σε συναυλίες, κι εσύ θα μπορούσες να είσαι “εκείνοι” οι άνθρωποι που έχασαν τη ζωή τους. Είναι πολύ κοντά σου πια.\nΟι άλλοι όμως; Δεν ήταν άνθρωποι κι αυτοί;\nΤο facebook με προτρέπει να άλλαξω τη φωτογραφία προφίλ μου και να βάλω τη γαλλική σημαία για συμπαράσταση. Το facebook θρηνεί. Συμπαραστέκεται. Πως; Ανάγωντας μια τραγωδία σε μόδα. Έγω δεν αμφισβητώ τις πρόθεσεις σου που έβαλες τη γαλλική σημαία στη φωτογραφία σου. Και ποιά είμαι για να το κάνω αλλωστέ; Δε σε ξερω. Αμφισβητώ όμως το μέσο που σε προέτρεψε να το κάνεις. Διάβασα πράγματα σήμερα στα social media τόσο από ανθρώπους επιφανείς, όσο και από απλούς διαδικτυακους μου φίλους που με έκναν να προβληματιστώ, που πραγματικά μίλησαν μέσα μου. Καμία ετοιμη φωτογραφία δε μπόρεσε να το κάνει αυτό. Το θεωρώ περισσότερο ευτελισμό ένος τόσο τραγικού γεγονότος. Ο άνθρωπος ευτελίζει πολυ εύκολα καταστάσεις πια, στην εποχή του εύκολου θρήνου. Read more →\nκοσμο-Πολιτικά\trip france, Tu ne es pas Paris, νοέμβριος 2015, τρομοκρατία\tLeave a comment


Α.Ε.Καλαβρύτων – Το καλό συμβαίνει στην κερκίδα!! | ΚΑΛΑΒΡΥΤΑ ΝΕΤ\nΑ.Ε.Καλαβρύτων – Το καλό συμβαίνει στην κερκίδα!!\nΚυρ, 09/11/2014 - 18:13\nΣτον χωρίς ενδιαφέρον σημερινό αγώνα δόθηκε η δυνατότητα να αξιολογήσει κανείς μια εμφανή διαφορά ανάμεσα στο τώρα και στο παρελθόν.\nΟ λόγος για την παρουσία των θεατών, που δεν αφορά τόσο την αριθμητική αλλά την ποιοτική σύστασή τους. Για πρώτη φορά φέτος το κλίμα στην εξέδρα είναι διαφορετικό και αποτελεί αντανάκλαση της γενικότερης προσπάθειας που έχει δρομολογήσει η διοίκηση.\nΗ παρουσία των ανθρώπων της διοίκησης στις προπονήσεις της ομάδας αλλά και των ακαδημιών που λειτούργησαν ξανά φέτος,η συμμετοχή Καλαβρυτινών κυρίως ποδοσφαιριστών, μικρής ηλικίας στη ''πρώτη'' ομάδα, η απουσία εκτρόπων στην εξέδρα ,είναι κάποιοι από τους παράγοντες που έφεραν κόσμο στο γήπεδο.\nΗ οικογένεια που αποφασίζει να περάσει το απόγευμα της Κυριακής στο γήπεδο των Καλαβρύτων, είναι απλά ο δείκτης υγείας στον συγκεκριμένο χώρο. Ευχή όλων είναι οι κερκίδες του γηπέδου να αποτελούν χώρο αναψυχής και όχι χώρο εκτόνωσης και βίας.\nΑγωνιστικά τώρα, η Α.Ε.Κ είχε μια νωθρή παρουσία και ειδικά στο πρώτο ημίχρονο δεν είχε επαφή με τον εαυτό της. Στο δεύτερο ημίχρονο βελτιώθηκαν κάπως τα πράγματα. Υπήρχε μεγάλο ποσοστό κατοχής και καλή κυκλοφορία χωρίς όμως αξιόλογες τελικές προσπάθειες. Το ισχνό 2-0 δίνει από μόνο του την εικόνα. Δυο τέρματα που πέτυχε ο Γ. Αναγνωστόπουλος στο 20' και στο 49'\nΠροσωρινά η ΑΕΚ βρίσκεται στην κορυφή του βαθμολογικού πίνακα, μόνη με 16 βαθμούς .\nΤΕΛΙΚΟ :Α.Ε.Κ- ΚΕΡΑΥΝΟΣ ΣΕΛΙΑΝΙΤΙΚΩΝ:2-0\nΤα Καλάβρυτα αγωνίστηκαν με τους: Παπαδημητρόπουλος, Παπαθανασίου (50′ Κακκαβάς), Παπαγεωργίου, Αλεξόπουλος (55′ Κουτρουμάνης), Καλδίρης, Παπαδόπουλος, Τσαβαλάς, Κανελλόπουλος, Gerarld, Αναγνωστόπουλος, Θανόπουλος (62′ Τζουμάκας)


Best of (pics) - ΠΑΟΚ\nΌπως κάθε Σάββατο έτσι και σήμερα, στην επίσημη ιστοσελίδα της ΠΑΕ ΠΑΟΚ "ανέβηκαν" επιλεγμένα φωτογραφικά στιγμιότυπα των τελευταίων ημερών.\n“Οι μεγάλες νίκες σε Καραϊσκάκη και Borisov Arena επί Ολυμπιακού και ΜΠΑΤΕ για τη Super League και το Europa League αντίστοιχα. Κάθε Σάββατο η επίσημη ιστοσελίδα του ΠΑΟΚ μέσα από το The Big Picture σας παρουσιάζει τις πιο ξεχωριστές εικόνες της εβδομάδας. Photos: Νίκος Βερβερίδης” αναφέρει μεταξύ άλλων το σχετικό κείμενο.\nΑνανεωμένη και φιλόδοξη!\n«Μην γυρίσετε την πλάτη στην ομάδα μας»


Με λογότυπο - Exoplismos LTD\n> ΚΑΘΑΡΙΟΤΗΤΑ>Πατάκια>Με λογότυπο\nΛεκάνη 35kg τρυπητή, χωνευτή 50x34x30cm ΙΤΑΛΙΑΣ\nΛεκάνη 2200 τρυπητή, χωνευτή...\nΜε λογότυπο Υπάρχουν 12 προϊόντα.\nΤαπέτο THORAX 9 με λογότυπο 120x300εκ.\nΤαπέτο THORAX 9 με λογότυπο 120x200εκ.\n247,00 €\tΣε Απόθεμα\nΤαπέτο THORAX 9 με λογότυπο 120x150εκ.\nΤαπέτο THORAX 9 με λογότυπο 120x120εκ.\n310,00 €\tΣε Απόθεμα\nΤαπέτο THORAX 9 με λογότυπο 90x300εκ.\n232,00 €\tΣε Απόθεμα\nΤαπέτο THORAX 9 με λογότυπο 90x200εκ.\nΤαπέτο THORAX 9 με λογότυπο 90x150εκ.\nΤαπέτο THORAX 9 με λογότυπο 90x120εκ.\nΤαπέτο THORAX 9 με λογότυπο 80x90εκ.\nΤαπέτο THORAX 9 με λογότυπο 60x90εκ.\nΤαπέτο THORAX 9 με λογότυπο 50x90εκ.\nΤαπέτο THORAX 9 με λογότυπο 45x60εκ.


Online κράτηση πτήσης από Αμπούτζα - για Ρεγκίνα τώρα από 1.762 $ - Lufthansa\nΠτήση Αμπούτζα Ρεγκίνα από 1.762 $\nΚαταπληκτικοί ναύλοι για την πτήση σας από Αμπούτζα προς Ρεγκίνα\nΠροσπαθείτε να βρείτε προσιτές τιμές πτήσεων από Αμπούτζα για Ρεγκίνα; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Ρεγκίνα YQR τον Φεβρουαρίου 2022 από 1.762 $.\nΕίτε πηγαίνετε Ρεγκίνα για μια επιχειρηματική συνάντηση είτε ταξιδεύετε προς Καναδάς, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Νιγηρία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Αμπούτζα προς Ρεγκίνα διατίθεται με 1.762 $, τον Φεβρουαρίου 2022.


Αγιασμός στην γυναικεία ομάδα ποδοσφαίρου του Εθνικού Καλαμάτας - Kalamata Times\nΤην Κυριακή, 11 Οκτωβρίου ο Αντιπεριφερειάρχης Μεσσηνίας κ. Στάθης Αναστασόπουλος παρευρέθηκε στον αγιασμό της γυναικείας ομάδας ποδοσφαίρου του Εθνικού Καλαμάτας στο γήπεδο του Ασπροχώματος.\nΟ Αντιπεριφερειάρχης ευχήθηκε στην ομάδα, η οποία αγωνίζεται στη Β εθνική κατηγορία, κάθε επιτυχία, πάντα νίκες και χωρίς τραυματισμούς. Στη δήλωσή του, τόνισε «ως Περιφέρεια στηρίζουμε και οικονομικά τις ομάδες που αγωνίζονται σε εθνικές κατηγορίες, καταβάλλοντας μέρους των δαπανών μετακινήσεων τους για τη διεξαγωγή αγώνων».\nΕπιπλέον ο Αντιπεριφερειάρχης αναφέρθηκε και στην πανδημία που βιώνουμε, λέγοντας ότι θα διατεθούν από την Περιφέρεια τεστ ταχείας ανίχνευσης του κορονωϊού (rapid test) σε μια προσπάθεια περιορισμού της διασποράς του.\nΣχετικά άρθρααγιασμόςΑντιπεριφερειάρχης Μεσσηνίας Στάθης Αναστασόπουλοςγυναικεία ομάδα ποδοσφαίρου Εθνικού ΚαλαμάταςΠεριφέρεια Πελοποννήσου\nΟ 2ος Μαινάλειος δείχνει τον… δρόμο και τον τρόπο!!!


Σεισμική δόνηση έγινε αισθητή σε περιοχές της Μεσσηνίας και της Ηλείας | "Ενδείξεις-Αποδείξεις"\n0 0 George Fakos Πέμπτη, 2 Αυγούστου 2018 Edit this post\nΣεισμική δόνηση έγινε αισθητή περίπου στις 10:00 σήμερα το πρωί, σε περιοχές της Μεσσηνίας και της Ηλείας. Σύμφωνα με την αυτόματη λύση ...\nΣεισμική δόνηση έγινε αισθητή περίπου στις 10:00 σήμερα το πρωί, σε περιοχές της Μεσσηνίας και της Ηλείας. Σύμφωνα με την αυτόματη λύση του Γεωδυναμικού Ινστιτούτου του Εθνικού Αστεροσκοπείου Αθηνών, ο σεισμός είχε μέγεθος 4,2 βαθμών της κλίμακας Ρίχτερ και το επίκεντρο εντοπίστηκε στην θαλάσσια περιοχή, ανοικτά της Μεθώνης. Το εστιακό βάθος του σεισμού υπολογίστηκε στα 10 χιλιόμετρα.\n"Ενδείξεις-Αποδείξεις": Σεισμική δόνηση έγινε αισθητή σε περιοχές της Μεσσηνίας και της Ηλείας


Εφαρμογές και Προοπτικές του World Wide Web\nΕμπορικές εφαρμογές του World Wide Web\nΜέσα στο Web διαμορφώνεται ταχύτατα μία νέα παγκόσμια αγορά, συναρπαστική και εύκολα προσπελάσιμη από κάθε χρήστη του δικτύου Internet. Σε αυτήν, μπορεί κάποιος να συναντήσει καταστήματα κάθε μεγέθους, όπως ακριβώς και στον πραγματικό κόσμο. Τα μικρότερα από αυτά φιλοξενούν τα προϊόντα ή τις υπηρεσίες μίας μόνο επιχείρησης, ενώ τα μεγαλύτερα αποτελούν κολοσσιαία εμπορικά κέντρα τα οποία συστεγάζουν εκατοντάδες εταιρείες.\nΗλεκτρονικά εμπορικά κέντρα\nΜία νέα τάση που εδραιώνεται ταχύτατα στο εξωτερικό και αναμένεται να επικρατήσει σταδιακά και στην Ελλάδα είναι τα ηλεκτρονικά εμπορικά κέντρα ή Cybermalls, όπως καλούνται συνήθως. Αυτά είναι ειδικοί χώροι στους Web servers, συνήθως κάποιων εταιρειών παροχής on-line υπηρεσιών, όπου βρίσκονται ταξινομημένες σελίδες εμπορικών καταστημάτων. Στις περισσότερες περιπτώσεις υπάρχει μία ομοιομορφία στο σχεδιασμό και την παρουσίαση για όλους τους συμμετέχοντες, ενώ και οι εισαγωγικές σελίδες έχουν μία καθορισμένη εμφάνιση που είναι κοινή σε όλους. Αυτό, βέβαια, μπορεί να είναι περιοριστικό σε πολλές περιπτώσεις όπου οι διαφημιζόμενες εταιρείες θα επιθυμούσαν πλουσιότερο περιεχόμενο, είναι όμως ιδανικό για μικρά καταστήματα που θέλουν να έχουν μία ηλεκτρονική παρουσία στο Internet, αφού όπως είναι προφανές το κόστος είναι μικρό. Το φάσμα των καταστημάτων που συμμετέχουν σε αυτά τα οργανωμένα εμπορικά κέντρα του Web είναι αξιοθαύμαστο. Δισκοπωλεία, βιβλιοπωλεία, καταστήματα ηλεκτρικών ειδών και οτιδήποτε μπορεί ο καθένας να φανταστεί είναι μερικά παραδείγματα. Επιπλέον, γιατροί, δικηγόροι και άλλοι επαγγελματίες έχουν καταχωρίσεις σε ειδικούς χώρους που προσφέρονται από τις εταιρείες παροχής υπηρεσιών στο δίκτυο Internet και σε κατάλληλα διαμορφωμένες ενότητες σελίδων ενός ηλεκτρονικού εμπορικού κέντρου. Όλοι αυτοί, φυσικά, δεν είναι απαραίτητο να έχουν κάποιες ειδικές γνώσεις σχετικά με την πληροφορική. Απλά ετοιμάζουν το υλικό που θέλουν και το παραδίδουν στην εταιρεία που παρέχει πρόσβαση στο Internet, η οποία με τη σειρά της το εισάγει στον Web server στον προβλεπόμενο για το σκοπό αυτό χώρο, αφού προηγουμένως μορφοποιήσει τις σελίδες σύμφωνα με το ανάλογο μοτίβο. Η όλη προσπάθεια βέβαια έχει καθαρά διαφημιστικό χαρακτήρα για τον ενδιαφερόμενο.\nEνα μικρό κατάστημα, για παράδειγμα, θέλει να πληροφορήσει τους χρήστες που επισκέπτονται τον συγκεκριμένο κόμβο για τις υπηρεσίες που προσφέρει ή τα προϊόντα που διαθέτει, μαζί ίσως με κάποια συνοδευτική φωτογραφία, τη διεύθυνση και το τηλέφωνο, καθώς και κάποιον μικρό τιμοκατάλογο. Στην ουσία, έχουμε την περίπτωση μίας ηλεκτρονικής διαφήμισης, μίας διαφημιστικής καταχώρησης στον χώρο του Web, για την οποία περισσότερα αναφέρονται παρακάτω. Στην περίπτωση τώρα του ελεύθερου επαγγελματία, το περιεχόμενο της σελίδας θα περιλαμβάνει ένα είδος “βιογραφικού σημειώματος” για τις μέχρι τώρα δραστηριότητές του, διεύθυνση και τηλέφωνο του γραφείου ή της κατοικίας του, περιγραφή των παρεχόμενων υπηρεσιών, μία φωτογραφία ενδεχομένως και ό,τι άλλο κρίνει ο ίδιος κατάλληλο για την προσωπική του προβολή.\nΜε την ονομασία ηλεκτρονικές διαφημίσεις, ή ισοδύναμα με τον αγγλικό όρο Cyberads, καλούνται συνήθως οι διαφημιστικές καταχωρίσεις στο World Wide Web. Eνας άλλος όρος που χρησιμοποιείται επίσης είναι on-line advertisements. Τις περισσότερες φορές, η ίδια η σελίδα στο Web αποτελεί παράλληλα και μία διαφήμιση. Υπάρχουν όμως και κάποιες ειδικότερες περιπτώσεις. Η πιο σημαντική από αυτές είναι η ενοικίαση χώρου στην εισαγωγική σελίδα ενός πολυσύχναστου Web site και η παράθεση σε κάποιο ευδιάκριτο σημείο της σελίδας μίας εμβόλιμης καταχώρησης με τη μορφή κάποιας εικόνας. Φυσικά η γραφική αυτή εικόνα είναι ένας υπερσύνδεσμος που οδηγεί σε αναλυτικές σελίδες της διαφημιζόμενης εταιρείας. Για να κατανοήσουμε καλύτερα πως λειτουργεί το όλο σύστημα, ας σκεφτούμε τι συμβαίνει σήμερα στα περιοδικά. Ο ενδιαφερόμενος καταβάλλει κάποιο χρηματικό ποσό ανάλογα με την κυκλοφορία του περιοδικού και την έκταση που καταλαμβάνει η διαφήμισή του μέσα σε αυτό. Μάλιστα, όπως στον πραγματικό κόσμο, έτσι και στον ηλεκτρονικό, υπάρχει και η έννοια της χορηγίας, ή sponsoring, αν και προς το παρόν εφαρμόζεται κυρίως από εταιρείες πληροφορικής.\nΩς παράδειγμα μπορούμε να αναφέρουμε τους κόμβους στο Web κάποιων πανεπιστημίων, των οποίων ο εξοπλισμός έχει παρασχεθεί ως έναν βαθμό από μεγάλες εταιρείες κατασκευής υπολογιστικών συστημάτων (π.χ. IBM, Silicon Graphics, Sun Microsystems κ.ά.) με τη μορφή δωρεάς. Το πανεπιστήμιο στη συνέχεια αναλαμβάνει τη δέσμευση να προσθέσει στην κεντρική του σελίδα μία ένδειξη προέλευσης του εξοπλισμού του, συνήθως μαζί με κάποιο λογότυπο και ίσως έναν σύνδεσμο προς την εταιρεία-χορηγό. Οι ηλεκτρονικές αυτές διαφημίσεις αποτελούν ένα δυναμικά αναπτυσσόμενο κομμάτι, διότι προσφέρουν μερικά πλεονεκτήματα που δεν είναι δυνατόν να περάσουν απαρατήρητα:\n1. Οι ηλεκτρονικές διαφημίσεις είναι οικονομικές. Μία τέτοια καταχώρηση, ακόμα και όταν τοποθετείται στην κεντρική σελίδα ενός πολυσύχναστου κόμβου που δέχεται εκατομμύρια επισκέψεις το μήνα, είναι συμφέρουσα εάν συγκριθεί με τα υπόλοιπα παραδοσιακά διαφημιστικά μέσα (τηλεόραση, ραδιόφωνο, εφημερίδες, περιοδικά).\n2. Η ηλεκτρονική διαφήμιση είναι ενεργός 24 ώρες το 24ωρο. Ενώ κάποιο διαφημιστικό spot στην τηλεόραση διαρκεί λίγα δευτερόλεπτα, ένα γραφικό μήνυμα σε κάποια σελίδα του Web είναι συνεχώς ενεργό, για το χρονικό διάστημα συνήθως που έχει συμφωνηθεί με την εταιρεία παροχής πρόσβασης στο Internet.\n3. Ο διαφημιζόμενος γνωρίζει κάθε στιγμή την αποτελεσματικότητα της διαφήμισής του. Oλοι οι σύγχρονοι servers παρέχουν τη δυνατότητα ακριβούς καταγραφής πολλών στατιστικών στοιχείων. Για παράδειγμα, πόσοι χρήστες επισκέφθηκαν μία σελίδα, σε ποια χρονικά διαστήματα, από ποιους servers, με ποια προγράμματα κ.λ.π. Όλα αυτά τα δεδομένα αποθηκεύονται σε αρχεία και μπορούν να αποσταλούν μέσω ηλεκτρονικού ταχυδρομείου στους ενδιαφερόμενους. Βάσει αυτών των στατιστικών στοιχείων μπορούν οι managers και οι άνθρωποι του marketing διάφορων εταιρειών να λάβουν αποφάσεις για την προώθηση των προϊόντων τους.\n4. Η δημιουργία μίας ηλεκτρονικής διαφήμισης δεν απαιτεί κάποια ιδιαίτερη προεργασία και είναι μία διαδικασία απλή. Αρκεί να υπάρχει το κατάλληλο προσωπικό που θα κωδικοποιήσει τις σελίδες.\nΗ έννοια του on-line shopping\nΗ έννοια του on-line shopping αναφέρεται εδώ με τη μεγαλύτερη δυνατή ευρύτητα του όρου. Ως έννοια, περιλαμβάνει την αγορά καταναλωτικών αγαθών (π.χ. σπίτια, αυτοκίνητα, είδη ρουχισμού κ.ά.), αναλώσιμων καταναλωτικών ειδών (π.χ. είδη διατροφής ή γραφική ύλη), την κράτηση θέσεων (booking) σε εστιατόρια, ξενοδοχεία, αεροπλάνα κ.λ.π. και τις συμφωνίες για παροχή χρηματοοικονομικών υπηρεσιών (π.χ. deals, δημιουργία χαρτοφυλακίων, αγοραπωλησίες μετοχών και αμοιβαίων κεφαλαίων). Αυτό που πρέπει να διευκρινιστεί είναι ότι το on-line shopping δεν ανακαλύφθηκε με την εισαγωγή του World Wide Web ως υπηρεσίας του δικτύου Internet, αν και σαφώς αυτό αποτελεί σήμερα το πιο “καυτό” σημείο αγορών.\nΗ ιστορία του on-line shopping ξεκινά πολύ νωρίτερα, στις αρχές της δεκαετίας του 1980, όταν η αμερικανική εταιρεία παροχής on-line υπηρεσιών Compuserve έδωσε τη δυνατότητα στους Αμερικανούς συνδρομητές, μέσα από το text περιβάλλον της, να παραγγέλνουν κάποια προϊόντα. Την εποχή εκείνη, βέβαια, οι παρεχόμενες υπηρεσίες ήταν στοιχειώδεις και τα συστήματα αποτελούσαν φυσική συνέχεια του τηλεφωνικού teleshopping (σε συνδυασμό με το τηλεοπτικό marketing). Φυσικά, ένα τόσο απλό σύστημα μίας on-line υπηρεσίας, που βασιζόταν σε κείμενο και σε κάποια απλοϊκά μενού, δεν ήταν δυνατό να γνωρίσει αξιόλογη επιτυχία, παρά μόνο μεταξύ των επαγγελματιών της Πληροφορικής που αποτελούσαν και τη συντριπτική πλειοψηφία των δικτυωμένων χρηστών εκείνη την εποχή. Με ένα τόσο περιορισμένο αγοραστικό κοινό και χωρίς ακόμα τις επαναστατικές υπηρεσίες που προσφέρει σήμερα το World Wide Web, ήταν επόμενο να οδηγηθούμε σε μία στάσιμη κατάσταση, η οποία ελάχιστα ενδιέφερε τους μεγάλους προμηθευτές και απέτρεπε τις όποιες επενδύσεις τους.\nΗ κατάσταση αυτή άλλαξε ριζικά κατά τη διάρκεια της δεκαετίας του 1990 και αυτό δεν συνέβη τυχαία. Καταλυτικό ρόλο έπαιξε η σαρωτική επικράτηση διάφορων γραφικών και εύχρηστων λειτουργικών συστημάτων και προγραμμάτων, τα οποία κατέστησαν τον προσωπικό υπολογιστή προσιτό σε ένα μεγάλο μέρος του καταναλωτικού κοινού. Έτσι, σε συνδυασμό με τη συνεχή πτώση στις τιμές των μηχανημάτων και των περιφερειακών συσκευών ενός Η/Υ, άνθρωποι, οι οποίοι είχαν μικρή ή ανύπαρκτη εξοικείωση με τους υπολογιστές, έδωσαν μεγάλη ώθηση στην πληροφορική επανάσταση που διανύουμε. Την κατάσταση αυτή εκμεταλλεύτηκαν άμεσα μεγάλες εταιρείες παροχής on-line υπηρεσιών σε όλον τον κόσμο. Το περιβάλλον επικοινωνίας μέσα από τα δίκτυα βελτιώθηκε και έγινε προσιτό και πιο εύχρηστο σε όλους, με αποτέλεσμα πολλές εταιρείες να προσφέρουν τώρα πλέον τα προϊόντα τους μέσα από τις οθόνες. Ο συνεχώς αυξανόμενος αριθμός των χρηστών έκανε ελκυστική την προοπτική συμμετοχής διάφορων προμηθευτών, ενώ το οργανωμένο και ασφαλές περιβάλλον που προσφέρει μία on-line υπηρεσία λειτούργησε καταλυτικά.\nΠρος το παρόν, οι αγορές μέσω του δικτύου Internet έχουν περιορισμένο εύρος. Το σύστημα αγορών βασίζεται στις πιστωτικές κάρτες. Για παράδειγμα, ένας χρήστης συνδέεται σε κάποιον κόμβο και μέσω ενός υπερσυνδέσμου μπορεί να επισκεφθεί έναν εκδοτικό οίκο. Εκεί, υπάρχουν σελίδες του Web με τα περιεχόμενα των βιβλίων και άλλες χρήσιμες πληροφορίες. Αν κάποιος τίτλος κινεί το ενδιαφέρον του χρήστη, αυτός μπορεί στη συνέχεια να συμπληρώσει on-line μία ηλεκτρονική φόρμα παραγγελίας και να καταχωρίσει τα στοιχεία του, μαζί με τον αριθμό της πιστωτικής του κάρτας. Η αίτηση θα καταχωρηθεί στον server και το βιβλίο θα αποσταλεί στον ενδιαφερόμενο αγοραστή ταχυδρομικά. Ουσιαστικά εδώ δηλαδή, δεν υπάρχει κάτι το πρωτότυπο ή διαφορετικό. Αντί ο χρήστης να δώσει τον αριθμό της κάρτας του μέσω τηλεφώνου, τον πληκτρολογεί στον υπολογιστή και η πληρωμή πραγματοποιείται με την κλασσική μέθοδο. Αυτό όμως σύντομα πρόκειται να αλλάξει.\nΑς πάρουμε για παράδειγμα την έννοια του E-Cash, η οποία χρησιμοποιείται αρκετά συχνά τελευταία και αποτελεί σύντμηση του αγγλικού όρου Electronic Cash (ηλεκτρονικό χρήμα). Ο όρος αυτός συναντάται και με άλλα ονόματα, όπως Net Cash, Virtual Cash, Digital Cash κ.λ.π. Oλα είναι στην ουσία παραλλαγές του ίδιου θέματος. Η κεντρική ιδέα έχει ως εξής: πρόκειται για ηλεκτρονικές χρηματικές μονάδες που παρέχει σε έναν χρήστη κάποια ηλεκτρονική τράπεζα, με αντίτιμο βέβαια “πραγματικά” χρήματα. Με απλά λόγια, ο χρήστης καταβάλλει κάποιο χρηματικό ποσό και ο ηλεκτρονικός του λογαριασμός τροφοδοτείται με το αντίστοιχο “ηλεκτρονικό”. Στη συνέχεια, αυτός έχει τη δυνατότητα να επισκεφθεί ένα οποιοδήποτε ηλεκτρονικό εμπορικό κέντρο (cybermall) και να πραγματοποιήσει τις αγορές του. Στη διάρκεια των δοσοληψιών το ηλεκτρονικό του απόθεμα ενημερώνεται διαρκώς, καθώς τα αποτελέσματα των εμπορικών του συναλλαγών καταχωρούνται σε μία ηλεκτρονική τράπεζα. Συνεπώς, τα “ψηφιακά” χρήματα του χρήστη μειώνονται, ενώ αντίστοιχα αυξάνονται εκείνα του πωλητή μέσω ενός αυτόματου μηχανισμού συναλλαγών.\nOπως στον πραγματικό κόσμο, έτσι και στον αντίστοιχο ηλεκτρονικό, οι μέθοδοι πληρωμών υπάγονται σε δύο ευρείες κατηγορίες: χρέωση και πίστωση. Στην πρώτη περίπτωση, συγκεντρώνουμε πρώτα τα χρήματα και έπειτα πληρώνουμε κάποιον λογαριασμό. Στη δεύτερη, πραγματοποιούμε κάποιες αγορές και καταβάλλουμε το ανάλογο χρηματικό ποσό αργότερα. Oπως οι έννοιες, λοιπόν, cash και credit συνυπάρχουν στον σημερινό πραγματικό επιχειρησιακό κόσμο, το ίδιο συμβαίνει και στον αντίστοιχο ψηφιακό. Με τον όρο electronic ή digital cash εννοείται το ηλεκτρονικό ισοδύναμο ενός π.χ. χαρτονομίσματος, με ονομασία έναν μοναδικό αναγνωριστικό αριθμό και το ποσό που αναπαριστά.\nΟ όρος digital credit υποδηλώνει το ίδιο πιστωτικό σύστημα που ισχύει και στις κανονικές συναλλαγές. Η μόνη διαφορά έγκειται στην ενσωμάτωση ψηφιακών χρονομετρών και υπογραφών για λόγους καταχώρησης των συναλλαγών. Κατά την αγορά, δημιουργείται μία περιγραφή της συναλλαγής με τα ονόματα του λήπτη και αυτού που καταβάλλει το χρηματικό ποσό, την ημερομηνία και ώρα της συναλλαγής και το ποσό της πληρωμής. Ο αγοραστής υπογράφει με το ιδιωτικό του κλειδί (κωδικό) το “έγγραφο” της δοσοληψίας και ο πωλητής στη συνέχεια, χρησιμοποιώντας ένα δημόσιο κλειδί, επιβεβαιώνει την πράξη της συναλλαγής και ενημερώνει το σύστημα εκκαθαρίσεων κάποιας ηλεκτρονικής τράπεζας.\nΜία on-line πληρωμή περιλαμβάνει γενικά τρία μέρη. Ο πελάτης πληρώνει, ο έμπορος λαμβάνει το αντίτιμο και η τράπεζα λογίζει τη δοσοληψία, φροντίζοντας τα χρήματα να καταλήξουν από τον πελάτη στο λογαριασμό του εμπόρου. Σε ένα ομότιμο (peer-to-peer) σύστημα οι χρήστες μπορούν να δρουν ως πελάτες και πωλητές μαζί, ανάλογα με την περίσταση. Ο πελάτης χρησιμοποιεί ειδικό λογισμικό, συνήθως κάποιον WWW browser με πρωτόκολλο ασφαλείας, όπως είναι το SSL (Security Sockets Layer) ή το S-HTTP (Secure HyperText Transfer Protocol). Κάποιο αντίστοιχο πρόγραμμα server υπάρχει και από τη μεριά του πωλητή. Τέλος, ένας payment server χρησιμοποιείται από την τράπεζα στο δίκτυο για να επιβεβαιώσει τη συναλλαγή και να προβεί στις απαραίτητες ενημερώσεις λογαριασμών. Προς το παρόν, η ασφάλεια του συστήματος επιτυγχάνεται μέσω κρυπτογράφησης των κωδικών, οπότε διατηρούνται και αντίγραφα σε χαρτί για κάθε περίπτωση. Αργότερα, όταν η τεχνολογία αυτή θα έχει “ωριμάσει” αρκετά, το όλο σύστημα θα είναι εξαιρετικά σταθερό και ασφαλές. Η επιθυμία μας, βέβαια, να μεταβούμε σε ένα ηλεκτρονικό σύστημα συναλλαγών μέσω του Internet και του World Wide Web δεν είναι αναίτια, αλλά έχει τη βάση της στα οφέλη που αποκομίζουμε: μειωμένο κόστος διεκπεραίωσης, ταχύτητα και ευελιξία, και λιγότερη γραφειοκρατία.\nPRIVACY – ΚΡΥΠΤΟΡΓΑΦΗΣΗ (ΠΑΡΑΡΤΗΜΑ Κ)\nΗ διακίνηση εγγράφων μέσα από κλειστά, ιδιωτικά δίκτυα δεν είναι κάτι καινούργιο. Πολλές επιχειρήσεις χρησιμοποιούν την Ηλεκτρονική Ανταλλαγή Δεδομένων ή EDI (Electronic Data Interchange) για να διακινήσουν εμπορικά έγγραφα με νομικό βάρος και αξία. Αυτά περιλαμβάνουν δελτία παραγγελιών, τιμολόγια, αποδείξεις και άλλα. Με την έλευση του δικτύου Internet και την ωρίμανση των συνθηκών ασφαλείας, η ιδέα για τέτοιες σημαντικές συναλλαγές μέσω του World Wide Web γίνεται ιδιαίτερα ελκυστική, καθώς οι φόρμες εισαγωγής στοιχείων στις Web σελίδες προσφέρουν το κατάλληλο interface για τη συμπλήρωση δεδομένων. Μελλοντικά, λοιπόν, αναμένεται ότι αυτή η ιδέα θα αποτελέσει άλλο ένα κομμάτι του επιχειρηματικού εργαλείου που λέγεται Web και θα απαλλάξει πολλές εταιρείες μικρού και μεσαίου μεγέθους από τη γραφειοκρατία, καθώς το κόστος του είναι σαφώς πιο λογικό.\nΕφαρμογές στην τηλε-εκπαίδευση\nΜία σχετικά νέα αλλά εξίσου σημαντική εφαρμογή του World Wide Web είναι αυτή της τηλε-εκπαίδευσης. Με την εφαρμογή αυτή, πολλοί χρήστες έχουν τη δυνατότητα να σπουδάσουν σε ένα π.χ. πανεπιστήμιο της αρεσκείας τους, που παρέχει υπηρεσίες τηλε-εκπαίδευσης, μέσω του δικτύου Internet, αλλά μέχρι σήμερα ήταν αδύνατο γι’ αυτούς για λόγους οικογενειακούς, επαγγελματικούς ή οικονομικούς. Πιο συγκεκριμένα, διάφορα πανεπιστήμια έχουν ήδη εγκαινιάσει την εκπαίδευση από απόσταση με διάφορα μέσα, κυρίως με τη χρήση του Internet και της τηλεσυνδιάσκεψης (videoconferencing). Eνας υπολογιστής, ένα modem και μία σύνδεση στο Internet αρκούν για να σπουδάσει σήμερα ένας χρήστης στο σπίτι του και τις ώρες τις προτίμησής του, λαμβάνοντας μέσω του υπολογιστή του την ύλη, τις παραδόσεις, τα διαγωνίσματα και τις διορθώσεις. Μέσω του Web του παρέχεται όλη η αναγκαία ύλη, οι ασκήσεις και οι παρατηρήσεις των καθηγητών, ενώ μέσω του FTP η πρακτική ύλη και αποσπάσματα από βιβλία που θα τον βοηθήσουν. Τέλος, μέσω των ομάδων νέων (newsgroups) του Usenet, οι καθηγητές απαντούν σε διάφορες απορίες του χρήστη. Η μέθοδος της τηλε-εκπαίδευσης εφαρμόζεται σήμερα από δημόσια κυρίως πανεπιστήμια του εξωτερικού καθώς και μεγάλους φροντιστηριακούς οργανισμούς εκμάθησης ξένων γλωσσών.\nInternet & Μ.Μ.Ε\nΗ μεγάλη ανάπτυξη την οποία έχει παρουσιάσει το Internet και ιδιαίτερα το γραφικό κομμάτι του, δηλαδή το World Wide Web, οδήγησαν πολλά από τα παραδοσιακά μέσα ενημέρωσης (εφημερίδες, τηλεοπτικά κανάλια και ραδιοφωνικοί σταθμοί) να παρουσιάσουν ηλεκτρονικές εκδόσεις τους. Ιδιαίτερα τα τελευταία δύο χρόνια, ο αριθμός των παραδοσιακών Μ.Μ.Ε. που δικτυώνονται αυξάνεται με ρυθμούς γεωμετρικής προόδου. Για μια εφημερίδα ή έναν σταθμό η παρουσία στο WWW είναι κάτι παραπάνω από επιβεβλημένη. Το αποτέλεσμα είναι αυτή τη στιγμή να υπάρχουν περισσότερες από 1.100 ηλεκτρονικές εκδόσεις εφημερίδων από κάθε γωνιά του πλανήτη, αριθμός που αυξάνεται κατά 30 με 50 κάθε εβδομάδα, ενώ ανάλογη είναι η κατάσταση και στα υπόλοιπα παραδοσιακά μέσα ενημέρωσης.\nΟι ηλεκτρονικές εκδόσεις των εφημερίδων θα μπορούσαν να χωριστούν σε τρεις κατηγορίες: αυτές που προσφέρουν δωρεάν ολόκληρο το περιεχόμενό τους, εκείνες που προσφέρουν επί πληρωμή επίσης όλο το περιεχόμενό τους, ενώ υπάρχουν και ορισμένες που ανεβάζουν στο WWW ένα μέρος μόνο του περιεχομένου τους. Πιο δημοφιλείς βέβαια είναι οι πρώτες, παρά το γεγονός ότι συνήθως ανανεώνουν το υλικό τους αρκετές ώρες μετά την εκτύπωση της έντυπης έκδοσης. Για τους επιτελείς των εφημερίδων, η on-line έκδοση της εφημερίδας τους έχει αρκετά πλεονεκτήματα. Καταρχήν είναι φθηνή, καθώς δεν χρειάζεται πλέον να τυπωθεί σε χιλιάδες αντίτυπα αλλά ένα ηλεκτρονικό αντίτυπο είναι αρκετό, ενώ το κόστος διανομής δεν υπάρχει. Κατά δεύτερον, μία Web σελίδα προσφέρει τη δυνατότητα ταχύτερης και καλύτερης επικοινωνίας με το αναγνωστικό κοινό, χάρη στο ηλεκτρονικό ταχυδρομείο. Το σημαντικότερο όμως πλεονέκτημα είναι η δυνατότητα συνεχούς αλλαγής, το οποίο αποτελεί άλλωστε και το μεγαλύτερο πρόβλημα μίας εφημερίδας.\nΣτόχος της ενότητας αυτής είναι η αντικειμενική και όσο το δυνατόν πληρέστερη ενημέρωση του ενδιαφερόμενου χρήστη για τις νέες τεχνολογίες που μετασχηματίζουν το Web από πλατφόρμα “ξεφυλλίσματος” ηλεκτρονικών εγγράφων (browsing) σε σύστημα εκπομπής πάσης φύσης δεδομένων (broadcasting). Οι νέες αυτές τεχνολογίες για ζωντανές μεταδόσεις εικόνας και ήχου, σε συνδυασμό με μία σειρά ειδικών προγραμμάτων που διαπνέονται από αμιγώς multimedia χαρακτήρα, πρόκειται να αλλάξουν σταδιακά τον τρόπο με τον οποίο χρησιμοποιούμε σήμερα το δίκτυο Internet και το World Wide Web. Το μεγαλύτερο μέρος της παρούσας ενότητας αναφέρεται στη νέα τάση που θέλει το Internet να μετατρέπει τον προσωπικό υπολογιστή του χρήστη και σε δέκτη ραδιοφωνικών και τηλεοπτικών εκπομπών, συγχωνεύοντας πολλούς και ιδιαίτερα ελκυστικούς τύπους δεδομένων σε μία κοινή πλατφόρμα. Οι τεχνολογίες αυτές, που αναφέρονται συχνά με τον αγγλικό όρο streaming, είναι εδώ προκειμένου να εισαγάγουν κάθε χρήστη σε μία καινούργια εποχή συνδυασμού κινούμενης εικόνας, ήχου και κλασικών δεδομένων.\nΑς αναλογιστούμε, όμως, τι σημαίνει για έναν χρήστη προς το παρόν η έννοια multimedia περιεχομένου στο Internet και ειδικότερα το World Wide Web. Οι περισσότερες απαντήσεις θα έχουν σίγουρα να κάνουν με τη σύνδεση σε μία σελίδα που περιέχει κάποια video clips, στην πλειοψηφία τους αρχεία.mov και.avi. Με την επιλογή του αντίστοιχου υπερσυνδέσμου, το αντίστοιχο αρχείο ξεκινά να μεταφέρεται στον υπολογιστή του. Δυστυχώς, όμως, αυτό πρέπει να μεταφερθεί ολόκληρο προτού αυτός μπορέσει να δει το παραμικρό. Μόλις γίνει αυτό, εκκινείται συνήθως κάποιο βοηθητικό πρόγραμμα (multimedia player) ή άλλη βοηθητική εφαρμογή και ο χρήστης αντικρίζει το επιθυμητό αποτέλεσμα. Πρόκειται για μία διαδικασία που για τα συνήθη μεγέθη των αξιόλογων αρχείων είναι πολλές φορές ιδιαίτερα βασανιστική, πόσο μάλιστα όταν οι πληροφορίες που ενδιαφέρουν άμεσα τον χρήστη βρίσκονται στην αρχή του αντίστοιχου αρχείου!\nΗ τεχνολογία στην οποία αναφέρεται το κείμενο αυτό, προσφέρει κάτι διαφορετικό. Ουσιαστικά, ο χρήστης “ανοίγει” έναν δίαυλο επικοινωνίας και τα δεδομένα μεταδίδονται προς αυτόν σε συνεχή ροή, έτοιμα να αξιοποιηθούν από την πρώτη κιόλας στιγμή. Με τον ίδιο, δηλαδή, τρόπο που μέχρι τώρα αυτός παρακολουθούσε τηλεόραση ή άκουγε ραδιόφωνο. Ένας κεντρικός υπολογιστής εκπέμπει τα πακέτα με αδιάκοπο ρυθμό και ο χρήστης, από την πλευρά του πελάτη, τα προβάλλει σε πραγματικό χρόνο. Φυσικά, τα πράγματα δεν μπορεί να είναι τόσο απλά. Όλα τα προϊόντα αυτής της μορφής ονομάζονται codecs (coders/decoders) με τουλάχιστον δύο συστατικά μέρη, τον encoder/compressor ο οποίος συμπιέζει τα δεδομένα που λαμβάνει από την πηγή και τον decompressor/player που αποσυμπιέζει το stream (ρεύμα, δέσμη) των δεδομένων στην άλλη πλευρά. Ένα τρίτο μέλος, που προσφέρεται από ορισμένες εταιρείες, είναι ο server που παραδίδει τα streams στους πελάτες ή προσφέρει αναπτυγμένη λειτουργικότητα στον player. Αυτό που λίγοι είναι ικανοί να προσφέρουν αυτή τη στιγμή είναι το περίφημο live encoding, το οποίο είναι απαραίτητο για μετάδοση δεδομένων σε πραγματικό χρόνο. Τέλος, στα αρνητικά σημεία περιλαμβάνονται διάφορες ασυμβατότητες μεταξύ διαφορετικών υλοποιήσεων της νέας αυτής τεχνολογίας.\nΜε την εφαρμογή της νέας αυτής τεχνολογίας, πολλοί από εμάς θα έχουν τη δυνατότητα, με πολύ μικρό συγκριτικά κόστος, να δημιουργήσουν μικρούς αλλά παγκόσμιας εμβέλειας τηλεοπτικούς σταθμούς και να μεταδίδουν τα μηνύματά τους. Με τον τρόπο αυτό, περνάμε σε έναν κόσμο εξόχως πλουραλιστικό, με πάρα πολλούς από τους χρήστες του δικτύου Internet να αρθρώνουν λόγο που θα φτάνει σε μακρινές αποστάσεις και με σύγχρονα μέσα προσέγγισης του κοινού, όπως η εκπομπή κινούμενης εικόνας σε πραγματικό χρόνο από τον προσωπικό υπολογιστή. Μία τέτοια εξέλιξη θα επηρεάσει μελλοντικά σε μεγάλο βαθμό πολλές πλευρές της ζωής μας. Μέχρι τότε, το δίκτυο Internet και ειδικότερα το World Wide Web, πιθανότατα δεν θα έχουν μεγάλη σχέση με το σημερινό μοντέλο δράσης. Σημαντικό ρόλο σε αυτό αναμένεται να διαδραματίσουν οι τεχνολογίες streaming και broadcasting με την multimedia χροιά που προσδίδουν, συνδυαζόμενες αργότερα με περιβάλλοντα εικονικής αναπαράστασης και παρουσίας. Ουσιαστικά, αυτές θα αποτελέσουν το επόμενο μεγάλο βήμα για να διευρυνθεί ο κύκλος των δικτυωμένων χρηστών και να μετατραπεί ο υπολογιστής σε ένα εργαλείο καθημερινής χρήσης, που θα ανοίγει σε όλους ένα ζωντανό παράθυρο στον κόσμο και στη γλώσσα που καταλαβαίνουμε: αυτή της εικόνας και της κίνησης.\nΤο Internet αποτελεί σήμερα ένα παγκόσμια επεκτεινόμενο δίκτυο ηλεκτρονικών υπολογιστών και το σημαντικότερο ίσως βήμα προς την κατεύθυνση της “κοινωνίας των πληροφοριών”. Ο σκοπός για τον οποίο αυτό χρησιμοποιείται σήμερα είναι εντελώς διαφορετικός από αυτόν για τον οποίο αρχικά δημιουργήθηκε. Με την διασύνδεση ολοένα και περισσότερων δικτύων σε ολόκληρο τον κόσμο, το Internet δεν απευθύνεται σήμερα μόνο σε ακαδημαϊκούς, επιστήμονες ή ερευνητές αλλά σε εκατομμύρια απλούς χρήστες. Οι υπηρεσίες που αυτό προσφέρει είναι εύχρηστες και φιλικές ακόμη και για ανθρώπους με ελάχιστες γνώσεις πληροφορικής.\nΜε την εισαγωγή της υπηρεσίας του World Wide Web ειδικότερα, το περιβάλλον επικοινωνίας μεταξύ χρήστη και πληροφορίας βελτιώθηκε σημαντικά και έγινε ισχυρά αλληλεπιδραστικό (interactive). Η ανάπτυξη και ευρεία χρήση διάφορων γραφικών προγραμμάτων για την ανάγνωση σελίδων στο Web καθιστά σήμερα την αναζήτηση πληροφοριών μέσα σε αυτό εύκολη, γρήγορη και ταυτόχρονα πιο ευχάριστη. Η αποθήκευση και ανάκτηση της πληροφορίας μέσα στον τεράστιο ηλεκτρονικό χώρο του δικτύου Internet δεν πραγματοποιείται πλέον με την παραδοσιακή μορφή του κειμένου αλλά επιπλέον και με τη μορφή γραφικών, ήχου ή βίντεο. Το γεγονός αυτό έχει προσδώσει χαρακτήρα πολυμέσου στο WWW. Επίσης, η χρήση νέων γλωσσών προγραμματισμού για τη συγγραφή και ανάπτυξη Web σελίδων, όπως η VRML και η Java, κατάφερε να “οπτικοποιήσει” την πληροφορία και να παρέχει μεγαλύτερες δυνατότητες αλληλεπίδρασής της με τον χρήστη.\nΤο WWW αποτελεί την πιο δημοφιλή υπηρεσία του δικτύου Internet, γεγονός που αποδεικνύεται από τον ταχύτατο ρυθμό αύξησης των χρηστών του και των επενδυόμενων σε αυτό χρηματικών ποσών. Εφαρμογές όπως οι εμπορικές, αυτές των ηλεκτρονικών συναλλαγών και της τηλε-εκπαίδευσης βασίζονται στην multimedia υφή του Web και έχουν ήδη επιδείξει έναν νέο τρόπο επικοινωνίας μεταξύ των ανθρώπων, αυτόν της δικτύωσης και της ηλεκτρονικής ενημέρωσης. Εμπορικές εταιρείες κάθε μεγέθους, ειδησεογραφικά πρακτορεία, ερευνητικά κέντρα και ακαδημαϊκά ιδρύματα, καθώς και μέσα μαζικής ενημέρωσης σε όλο τον κόσμο έχουν κατακλύσει με τις σελίδες τους τον ηλεκτρονικό χώρο του World Wide Web, μετατρέποντάς τον έτσι σε ένα άριστο μέσο επικοινωνίας, ενημέρωσης αλλά και επιχειρηματικό εργαλείο.\nΠαράλληλα όμως με την εντυπωσιακή αυτή ανάπτυξη και καθολική επικράτηση του WWW στον χώρο της ηλεκτρονικής πληροφόρησης, άρχισαν να διαφαίνονται στον ορίζοντα και τα πρώτα προβλήματα, κυρίως κοινωνικά και τεχνολογικά. Συγκεκριμένα, η ανάπτυξη Web σελίδων με ασελγές περιεχόμενο ή περιεχόμενο για προπαγάνδα εθνικιστικών συνθημάτων και σκοπών έχει αρχίσει να θέτει υπό αμφισβήτηση την αξία και το δικαίωμα της ελεύθερης διακίνησης ιδεών μέσα από το δίκτυο Internet. Το World Wide Web άλλωστε προσφέρει πολύ μεγαλύτερες δυνατότητες “προπαγάνδας” από οποιοδήποτε άλλο μέσο του Internet και αν η τηλεόραση παραμείνει στάσιμη, δεν αποκλείεται να απειλήσει στο άμεσο μέλλον και την απόλυτη κυριαρχία της στα Μ.Μ.Ε.\nΠέρα όμως από τις κοινωνικές επιπτώσεις της ευρείας χρήσης του Web, έχουν ήδη προκύψει και αρκετά τεχνολογικά προβλήματα που οφείλονται κυρίως στη μαζική, ανεξέλεγκτη αποθήκευση και διακίνηση δεδομένων μέσα στο δίκτυο Internet. Ο συνεχώς αυξανόμενος πληροφοριακός όγκος που διακινείται μέσα στο δίκτυο απαιτεί ολοένα και περισσότερες συνδέσεις με μεγαλύτερο εύρος μετάδοσης (bandwidth) και υψηλότερες ταχύτητες. Έτσι, πολλές από τις προβλέψεις για την εξέλιξη του δικτύου Internet προδιαγράφουν το μέλλον ως δυσοίωνο, καθώς αυτές τείνουν υπέρ του γεγονότος ότι κάποια στιγμή το δίκτυο θα “καταρρεύσει” κάτω από το βάρος του τεράστιου όγκου πληροφοριών.\nΕπιπλέον, έχει ήδη να διαφαίνεται και η ανάγκη για την καλύτερη κρυπτογράφηση των μεταδιδόμενων πληροφοριών και κατ’ επέκταση την ασφάλεια των επικοινωνιών μέσα στο δίκτυο. Το πρόβλημα λαμβάνει σημαντικές διαστάσεις καθώς οι διάφορες ηλεκτρονικές συναλλαγές που θα αρχίσουν να πραγματοποιούνται μελλοντικά μέσω του Web θα απαιτούν τη μεγαλύτερη δυνατή ασφάλεια και προστασία των υπολογιστικών συστημάτων. Άλλωστε, ακόμη και σήμερα, δεν είναι ελάχιστες οι περιπτώσεις εκείνες κατά τις οποίες τροποποιήθηκε το περιεχόμενο διάφορων σελίδων του Web από φιλόδοξους hackers ή σημειώθηκαν υποκλοπές μηνυμάτων του ηλεκτρονικού ταχυδρομείου από τρίτους!\nΕίναι αναμφισβήτητο γεγονός πάντως ότι το δίκτυο Internet και η υπηρεσία του World Wide Web ειδικότερα αναδιαμόρφωσαν τον τρόπο επικοινωνίας και πληροφόρησης των ανθρώπων. Η επανάσταση στην ηλεκτρονική πληροφόρηση έχει ήδη αρχίσει, με όλους τους κινδύνους που πιθανώς αυτή εγκυμονεί!